
"ATITAISYMAS. 


Viršelyje atspausdinta Coniesio Augustana; 
turi būti Confessio Augustana. 


ĮŽANGA. 


Evangelikų liuterionių bažnyčia kartu su Romos katalikų 
bažnyčia laikosi vad. trijų visuotinių simbolių  (Apostolicum, 
Nicaeno - Constantinopolitanum ir Athanasianum), o su rytų 
stačiatikių bažnyčia kartu laikosi Nicaeno - Constantinopoli- 
tanum simbolio. Šalia trijų visuotinių simbolių, evangelikų liu- 
terionių bažnyčia laikosi dar septynių savo atskirų konfesinių, 
arba išpažinimo, raštų. Į šių septynių evangelikų liūuterionių 
konfesinių raštų skaičių įeina: 1) Augsburgo Koniesija (1530 m.); 
2) Koniesijos Apologija (1530—31 m.); 3) Liuterio (1537 m. su- 
rašyti) Šmalkaldeno artikulai; 4) Melanchtono raštas apie popie- 
žiaus galią ir primetą (1537 m.); 5) Liuterio Maž. Katekizmas 
(1529 m.); 6) Liuterio Didysis Katekizmas (1529 m.); 7) Konkor- 
dijų žormulės (1577 m.). 

Šių septynių evangelikų liuterionių bažnyčios svarbiau- 
sias raštas yra Augsburgo Konfesija arba, lotyniškai tariant, 

2 wad. Coniessio Augustana, kuri 1530 m. birželio 25 d. buvo 
perskaityta imperatoriaus Karolio V sušauktame Augsburgo 
reichstage. Augsburgo Konlesija buvo parašyta lotynų ir vo- 
kiečių kalbomis. Ją parašė Melanchtonas. Jo bendradarbiai 
buvo Jonas, Agricola ir Spalatinas. Liuteris tiesiogiai nepri- 
sidėjo prie paties Konlesijos rašymo. Tik žymia dalimi buvo pa- 
sinaudota Liuterio mintimis, kurias jis buvo išdėstęs kituose 
savo raštuose. Konfesiją peržiūrėjęs, Liuteris pareiškė, kad ii 
jam patinkanti. Jis nieko nerandąs joje betaisytina, juoba, kad 
(anot jo išsireiškimo) „aš negalėčiau taip švelniai pasistoti“. 

Augsburgo Konfesija turi dvi dalis: pamokomąją (1—21 
art.), kur aptariami svarbiausi tikėjimo skirsniai, ir poleminę 
(22—28 art.), kur paaiškinta pakeistosios paklaidos. 

Tikrųjų protestantų Augsburgo. Konfesija visada buvo lai- 
koma didelėje pagarboje. Ji ilgainiui liko išversta net į ma- 
žiausių protestantų tautinių mažumų kalbas. Lietuvių kalba ją 
jau kartą buvo išleidęs prof. Pr. Kuršaitis. Pastarajai laidai 
visiškai išsibaigus, pasistengiau vėl ją išversti ir išleisti lietu- 
vių kalba. 1930 Vytauto Didžiojo metais, švenčiant Augsburgo 
Konfesijos 400 metų sukaktuves, savo dvasinei vyresnybei bu- 
vau pasižadėjęs ją išversti, bet savo pažadą tik dabar tegalėjau 
ištesėti, 

Prisimenant didžiųjų reformatorių darbus ir didžiąsias 
mūsų bažnyčios bei tikėjimo brangenybes, reikėtų niekada ne- 
užmiršti Apreiškimo 3, 11 priminimo: „...laikyk, ką turi, kad 
niekas nepaimtų tavo vainiko“. 

Vertėjas. 


TIKĖJIMO IR MOKSLO SKYRIAI 


L DIEVAS, 


Pagal Nicėjos*) susirinkimo nutarimą, pirmiausiai vieningai 
mokoma, kad yra viena dieviška Būtybė, kuri ir taip vadinama 
ir tikrai yra Dievas. Tačiau toje vienintėlėje dieviškoje Būty- 
bėje yra trys asmens, kartu galingi, kartu amžini: Dievas Tė- 
vas, Dievas Sūnus, Dievas Šv. Dvasia. Visi trys — viena die- 
viška Būtybė, kuri yra amžina, nedaloma, nesibaigianti, neiš- 
matuojamos galios, išminties ir gerumo, vienas visų regimųjų ir 
neregimųjų daiktų Kūrėjas ir Išlaikytojas. Žodžiu asmuo su- 
prantama ne kokia nors dalis arba ypatybė kitame, bet tai, kas 
. pats gyvena; lygiai ir tėvai šį žodį (persona) taip suprato ir 
vartojo. 

Dėl to atmetamos visos klaidatikystės, kurios priešta- 
rauja šiam straipsniui, pav., Manio sekėjai, kurie tikėjo vieną 
gerą ir vieną piktą Dievą; taip pat valentinonys!), arijonys?), 
eunomijonys*), muhametonys') ir pan. Taip pat senieji bei 
naujieji samosatonys?), kurie tiki tik vieną asmenį. Be to, iš 
žodžio ir dvasios šie daro klaidingas išvadas, tvirtindami, jog 
asmens nesą skirtini, nes žodis esąs kūniškas žodis arba garsas, 
o Šv. Dvasia reiškiantis tvariniuose“). 


II. PRIGIMTOJI NUODĖMĖ. 


Mūsų taip pat mokoma, kad po Adomo puolimo visi pri- 
gimtu būdu gimusieji žmonės nuodėmėse pradedami ir gimdomi, 
ir dėl to visi jau iš motinos gimsta pilni piktų norų bei troškimų 
ir neturi tikros Dievo baimės, taip pat iš prigimties neturi tik- 
ro tikėjimo į Dievą. Taip pat mokoma, jog ši prigimtoji liga, 
arba paveldimoji nuodėmė, tikrai yra nuodėmė. Ji visiems už- 


1) Gnostiko Valentino sekėjai (2 šimtm.) atmetė biblinį Trejybės 
mokslą. 

2) Arijaus sekėjai, kurie mokė, kad Kristus nėra tikras Dievas. Jis 
esąs Dievo sutvertas. 

3) Griežčiausi Kristaus dievybės neigėjai. 

4) Taip pat Šv. Trejybės neigėjai, 

5) 3 šimtm. Antiokijos vyskupas Povilas iš Samosatos nepripažino 
Kristaus dievybės mokslo. Naujieji samosatonys, vad. 16 šimtm. unitarijonys 
ir antitrinitarijonys, kurie neigė Trejybės mokslą. 

6) Taip mokė reformatorių laikais prieš Šv. Trejybės mokslą nusi- 
statę antitritarijonys spiritualistai. 

*) Žiūr. paaiškinimus 35 pusl. 


traukia amžiną Dievo rūstybę, jeigu jie naujai neatgimdomi per 
Krikštą ir Šv. Dvasią. 

Tad tokiu būdu atmetami pelagijonys?) ir kitis), kurie 
paveldimosios nuodėmės nelaiko nuodėme, nes prigimtį nori 
pagerinti prigimta jėga, bet tuo pačiu paniekina Kristaus ken- 
tėjimą ir nuopelnus. 


III: DIEVO SUNUS. 


Taip pat mokoma, kad Dievas Sūnus yra tapęs žmogumi 
ir gimęs iš skaisčios mergaitės Marijos ir kad Jo abi prigimtys, 
dieviškoji ir žmogiškoji, esančios neatskiriamai sujungtos vie- 
name asmenyje. Vienas Kristus yra tikras Dievas ir tikras 
žmogus: tikrai gimęs, kentėjęs, nukryžiuotas, numiręs ir pa- 
laidotas, kad būtų auka ne vien dėl paveldimos nuodėmės, bet 
ir dėl visų kitų nuodėmių, ir kad numalšintų Dievo rūstybę. 
Taip pat mokoma, kad tas Pats Kristus yra nužengęs į pragarą, 
trečią dieną tikrai kėlęsis iš mirusiųjų, įžengęs į dangų, sėdi 
Dievo dešinėje, kad amžinai visus tvarinius valdytų ir viešpa- 
tautų, kad visus Jį tikinčius per Šv. Dvasią šventintų, švarintų, 
stiprintų ir paguostų, jiems gyvybę ir visokių dovanų bei gė- 
rybių suteiktų, gintų ir apsaugotų nuo velnio ir nuodėmės. 
Taip pat mokoma, kad tas Pats Viešpats Kristus galiausiai re- 
gimai ateis teisti gyvųjų ir mirusiųjų, kaip sako Apaštalų Ti- 
kėjimas?). 


IV. PATEISINIMAS, 


Taip pat mokoma, jog nuodėmių atleidimą ir Dievui tin- 
kantį teisingumą negalime pelnyti savo pačių nuopelnais, dar- 
bais ir atsiteisimais, bet nuodėmių atleidimą gauname ir Die- 
vui teisūs tampame iš malonės, per Kristų, per tikėjimą, kai; 
tikime Kristų už mus kentėjusį. Kai tikime, jog Jo dėliai mums 
atleidžiamos nuodėmės ir dovanojamas teisingumas ir amžina 
gyvata. Nes tokį tikėjimą nori Dievas palaikyti teisingumu ir 
nori jį įskaityti, kaip Povilas sako romėnams 3 ir 4 perskyr. 


V. PAMOKSLO URĖDAS. 


Kad galėtume tokį tikėjimą įgyti, Dievas įstatė pamokslo 
urėdą Evangelijai mokyti ir sakramentams tvarkyti. Nes per 
žodį ir sakramentus, lyg per kokias priemones, Jis duoda Šv. 
Dvasią, kuri patį tikėjimą, kur ir kada tik Dievas nori, suža- 


") Paneigė paveldimąją nuodėmę; žmogus gimstąs be nuodėmės, 

5) Katalikas Tomas Akvinietis. 

?) Apaštalų Tikėjimas vad. symbolum apostolicum. Jis išvestas iš sen.. 
bažnyčios krikšto formulės. Palyg. Mato 28, 19, 

dina žodžio klausytojuose. Taip pat Ji veikia, kur mokoma, 
kad mes ne dėl savo, bet dėl Kristaus nuopelnų turime malo- 
ningą Dievą, jei mes tik tuo tikime. 

Taip atmetami perkrikštytojai!?) ir kiti, kurie moko, kad 
Šv. Dvasią mes gauname per mūsų pačių pastangas, mintijimus 
ir darbus, be išviršinio žodžio. 


VL NAUJASIS PAKLUSNUMAS, 


Taip pat mokoma, kad toks tikėjimas turi nešti gerų vai- 
sių ir pasireikšti gerais darbais, nes geri darbai reikia daryti, 
ypač Dievo įsakytieji. Tačiau juos reikia daryti Dievo dėliai, 
ne tam, kad pasitikėtume jau tokiais darbais pelnysią Dievo 
malonę. Nes nuodėmių atleidimą ir pateisinimą gauname per 
tikėjimą į Kristų, kaip tai ir Kristus Pats sako: „Jeigu jūs. tai 
visa padarysite, tai tarkite: esame patys nenaudingi tarnai“. 
Taip moko ir tėvai. Nes ir Ambroziejus!!) sako: „Taip jau Dievo 
nuspręsta, kad tas, kas tiki Kristų, būtų išganytas; ne darbais, 
ne nuopelnais, tik vien tikėjimu gautų nuodėmių atleidimą“. 


Vil. BAŽNYČIA, 


Taip pat mokoma, kad visais laikais turėtų būti viena 
šventoji krikščionių bažnyčia, kuri ir yra visų tikinčiųjų surin- 
kimas, kuriame grynai skelbiama Evangelija ir tinkamai!?) da- 
lijami sakramentai. 

Nes tikrai krikščionių bažnyčios vienybei užtenka to, kad 
joje pagal tikrąjį supratimą skelbiama Evangelija ir pagal Die- 
vo žodį dalijami sakramentai. Pačiai krikščioniškosios bažny- 
čios vienybei nėra būtinai reikalinga, kad joje visur būtų vie- 
nodai tvarkomos apeigos, kurios yra žmonių įstatytos, kaip ir 
Povilas sako Efeziečiams 4: „Vienas kūnas, viena dvasia, kaip 
ir jūs esate pašaukti į vieningą jūsų pašaukimo viltį; vienas 
Viešpats, vienas tikėjimas, vienas krikštas“. 


VIII. KAS YRA BAZNYČIA? 


Nors bažnyčia yra ne kas kita, kaip šventųjų ir visų ti- 
kinčiųjų surinkimas, tačiau šiame gyvenime yra daug netikrų 


10) Perkrikštytojai, kurie krikštijo suaugusius, mokė, kad Šv. Dvasia 
teikiama ir be žodžio skelbimo. Esą, Šv. Dvasia veikianti vidujiniame 
žmoguje. 

11) Ambroziejus, Milano vyskupas, + 397 m. Jis savo pamokslais 
stipriai veikė Augustiną. 

12) Vok. tekste: pagal Evangeliją dalijami... 


krikščionių ir veidmainių; tarp maldingųjų maišosi ir nuodė- 
mingųjų. Vis dėlto sakramentai veiks, nors juos teikią kunigai 
būtų ir netikį, nes ir Kristus Pats aiškina, kad Mozės krasėje 


aa aaa 


komi, 
Dėl to pasmerkiami donatistai!š) ir kiti, kurie kitaip 
tvirtina, 


IX. KRIKšTAS. 


i Apie krikštą mokoma, kad jis yra reikalingas išgany- 
mui'4), nes per krikštą mums pasiūloma Dievo malonė. Taip 
pat ir kūdikius reikia krikštyti, kad jie būtų pavesti Dievui ir 
Jam būtų tinkami!?). 
Dėl to pasmerkiami perkrikštytojai!“), kurie moko, kad 
netinką krikštyti kūdikius. 


X. šVENTOJI VAKARIENĖ, 


Apie Viešpaties Vakarienę mokoma, kad tikras Kristaus 
kūnas ir kraujas tikrai esti šv. Vakarienėje ir joje duonos ir 
vyno pavidalu yra dalijamas ir priimamas!'). Bet tam priešin- 
gas mokslas — atmetamas'š), 


XI. IšPAŽINTIS. 


Apie išpažintį mokoma, kad ją reikia ir toliau (privatam 
absoliutionem) bažnyčiose laikyti ir neapleisti, nors per išpa- 
žintį ir nėra reikalinga išpasakoti visas nuodėmes, nes tai, kaip 
sakyta 18 psalmėje (19, 3) nėra galima: „Kas žino, kiek dažnai 
jis nusikalsta 7“ 


XII. ATGAILA, 


Apie atgailą mokoma, jog tie, kurie po pakrikštijimo nu- 
sideda, visada, jeigu jie tik daro atgailą, gauna nuodėmių atlei- 
dimą. Tad ir pačio atleidimo bažnyčia jiems neturi užginti. 
Bet tikroji atgaila yra ne kas kita, kaip gailestis, kentėjimas 

13) Donatistai reikalavo, kad sakramentus teikiąs kunigas būtų tikin- 


tis, nes netikinčio kunigo teikti sakramentai lieką be vertės. 
4) ad salutem = reikalingas išganymui... (tik lotynų tekste). 


15) ,„„būtų priimami į Dievo malonę (lot. tekste). 
16) „„, kurie peikia, kad krikštu kūdikiai jai būti išganyti (lot. tekstas). 
1) „.. Kristaus kūnas ir kraujas esti Viešpaties Vakarienėje ir yra 


dalijamas valgantiems (lotynų tekst.). 
18) Priešingai mokė Karlštatas, Švenkteldas ir Cvinglis. 


bei nuodėmės išsigandimas, bet taip pat ir tikėjimas Evangeli- 
ja ir atleidimu, kad nuodėmės yra atleistos ir per Kristų gau- 
nama malonė, Šitoks tikėjimas vėl suramina ir palinksmina šir- 
dį. Tada turi pasekti pasitaisymas!?), nes reikia vengti ir nuo- 
dėmių. Nes atgailos vaisius yra tas, kaip Jonas Mato 3 kalba: 
„Neškite vertingus atgailos vaisius“. 

Tuo pasmerkiamas mokslas tų, kurie sako, kad jau kartą 
likę teisūs nebgalį pulti??), 

- Taip pat pasmerkiami novacionai?!), kurie po pakrikšti- 
jimo  nusidėjusiems nebepripažino nuodėmių atleidimo. Taip 
pat atmetami ir tie, kurie moko, kad nuodėmių atleidimas gau- 
namas ne dėl mūsų tikėjimo, bet dėl mūsų nuopelnų. 


XIII. SAKRAMENTŲ VARTOJIMAS, 


Apie sakramentų vartojimą mokoma, jog patys sakra- 
mentai įstatyti ne tam, kad būtų tik ženklai, kurių dėka būtų 
galima pažinti krikščionis. Jie įstatyti tam, kad būtų mums 
Dievo valios ženklai ir liudijimai prikelti ir sustiprinti mūsų 
tikėjimui. Tad jie ir stiprina tikėjimą. Jie ir vartojami tinka- 
mai, jeigu tik priimami tikint, 


XIV. BAŽNYČIOS TVARKA. 


Bažnyčios tvarkos klausimu mokoma, jog be tinkamo 
pašaukimo niekas bažnyčioje neturi teisės viešai mokyti ir 
skelbti žodžio arba teikti sakramentų. 


XV. BAŽNYTINĖS TVARKOS NUOSTATAI, 


Apie bažnyčios tvarkos nuostatus, kurie sudaryti žmo- 
nių, mokoma, kad reikia laikytis tų nuostatų, kurių galima lai- 
kytis be nuodėmės ir kurie tinka palaikyti taikai bei geresnei 
tvarkai bažnyčioje. Tai būtų: tam tikros poilsio dienos, šven- 
tės ir pan. Prie to dar mokoma, kad tuo nereikia apsunkinti 
sąžinių tariant, kad tokie dalykai būtų būtinai reikalingi išga- 
nymui. Dėl to mokoma, jog visi nuostatai ir įstatymai, kurie 
žmonių surasti tam, kad būtų galima perprašyti Dievą ir pe!- 
nyti malonę, yra priešingi  Evangelijai ir mokslui tikėjimo į 


19) ,,.pasekti geri darbai, kurie yra atgailos vaisius (lot. tekste). 

20) Perkrikštytieji mokė, kad jau kartą pateisintieji jau daugiau 
nebgalį nebetekti Šv. Dvasios. Kai kurie esą šiame gyvenime jau taip to- 
buli, kad jie net nebgalį nusidėti. (Žr. lotynų teksto priedą). 

21) 3 šimtm. vad. Romos griežtųjų grupė, kuri nenorėjo bepriimti 
grįžtančių nusidėjėlių. 

Kristų. Dėl to vienuolių įžadai, valgių ir dienų skirtumų ir k. 
nuostatai, kuriais norima pelnytis Dievo malonę ir atsiteisti 
už nuodėmes, yra ne tik netinką, bet ir priešingi Evangelijai. 


XVI. VYRESNYBĖ IR PASAULINĖ VALDŽIA, 


Vyresnybės ir pasaulinės valdžios klausimu mokoma, kad 
kiekviena vyresnybė pasaulyje ir tvarkinga valdžia bei visoki 
geri įstatymai yra Dievo įkurta ir įstatyta tvarka, ir kad krikš- 
čionys gali be nuodėmės eiti vyresnybių, kunigaikščių ir tei- 
sėjų pareigas; taip pat pagal karalių (ciesorių) ir kitų tolygius 
įstatymus spręsti skundus ir bylas, bausti piktadarius kardu, 
vesti karus, pirkti ir parduoti, prisiekti, laikyti savo turtą, 
vesti ir t. t. 

Čia pasmerkiami perkrikštytojai, kurie moko, kad čia 
paaiškintieji dalykai nepritinką krikščioniui??). 

Taip pat pasmerkiami tie, kurie moko, kad dėl krikščio- 
nies tobulybės galima palikti namus ir gyvenimą, moterį ir vai- 
kus, nes tai esanti vienat tikroji tobulybė, tikroji Dievo baimė 
ir tikrasis pasitikėjimas Dievu. Nes Evangelija nemoko to, kas 
liestų paviršutiniškumą ir laikinumą, bet tai, kas liečia amžiną 
būtį ir širdies teisingumą. Tačiau Ji negriauja pasaulinės vy- 
resnybės, valdžios ir moterystės, bet dar labiau norėtų, kad 
visa tai būtų laikoma tikra Dievo tvarka ir kad kiekvienas 
savo pašaukime rodytų krikščionišką meilę ir tikrai gerus dar- 
bus. Dėl to krikščionys turi klausyti savo vyresnybės, taip pat 
jos įsakymų ir paliepimų, vad., viso, kas galima daryti be nuo- 
dėmės. Tačiau negalint vyresnybės įsakymo išpildyti be nuo- 
dėmės, reikia labiau klausyti Dievo negu žmonių. Apašt. Dar- 
bai 5, 29. 


XVIL. KRISTAUS ATĖJIMAS. 


Taip pat mokoma, kad mūsų Viešpats Jėzus Kristus teis- 
mo dieną ateis teisti, visų mirusių prikelti, tikintiesiems ir iš- 
rinktiesiems amžino gyvenimo ir amžino džiaugsmo duoti, bet 
bedievių ir velnių pragare amžina bausme pasmerkti. 

Todėl pasmerkiami perkrikštytojai, kurie moko, kad vel- 
niai ir pasmerktieji žmonės neturėsią amžinų skausmų ir kan- 
kinimų. 

Taip pat atmetami keli žydų mokslai, kurie ir dabar dar 
platinami, kad prieš mirusiųjų atsikėlimą vieni šventieji ir pa- 
maldingieji paimsią pasaulinę valdžią ir sunaikinsią visus be- 
dievius. 

2) Krikštininkai dažnai atsisakydavo nuo užimamų vietų ir urėdų. 
Patys komunistiniais pagrindais steigė šventųjų bendrijas. 

XVIII. LAISVOJI VALIA. 


Laisvos valios klausimu mokoma, kad žmogus, iš dalies 
turįs laisvą valią, gali iš paviršiaus dorai gyventi, gali ką pasi- 
rinkti iš protu aprėpiamų dalykų. Bet be malonės, be Šv. Dva- 
sios pagalbos ir veikimo žmogus neįstengia įtikti Dievui, taip 
pat Dievo tikrai bijotis arba tikėti bei prigimtus piktuosius 
troškimus išmesti iš širdies. Tačiau tai įvyksta per Šv. Dvasią, 
kuri teikiama per Dievo žodį. Nes Povilas I Kor. 2 sako: „Kū- 
niškasis žmogus nieko neapima to, kas yra Dievo dvasios“. 

Bet kad būtų galima žinoti, kad čia nemokoma kokios 
nors naujovės, čia tad parašomi aiškūs Augustino žodžiai, kurie 
rašyti laisvos valios klausimu trečioje Hypognostikono knygo- 
je28): „Mes pripažįstame, kad kiekviename žmoguje yra laisva 
valia, nes visi žmonės turi prigimtą protą ir supratimą, tačiau 
ne tam, kad galėtų susilyginti su Dievu. Nes neįstengia mylėti 
Dievo iš širdies, Jo bijotis, tačiau išviršiniuose šio gyvenimo 
veiksmuose turi laisvės pasirinkti gera ar bloga. Gerai, sakau 
aš, kad prigimtimi nusimanome laukuose dirbti arba nedirbti, 
taip pat valgyti, gerti, draugą lankyti arba nelankyti, apsi- 
rengti rūbais arba juos padėti, statyti trobesį, vesti moteri, 
verstis amatu ir daryti ką nors panašiai naudinga ir gera. Visa 
tai juk nesidaro be Dievo, bet visa tai yra iš Jo ir per Jį. Ta- 
čiau gali žmogus paties apsisprendimu griebtis ir pikto darbo, 
gali nusilenkti stabui, užmušti ir t. t“. 


XIX. NUODĖMIŲ PRIEZASTIS. 


Nuodėmių priežasties klausimu mūsų mokoma, jog nors 
Visagalis Dievas yra sutvėręs ir dar išlaiko visus tvarinius, ta- 
čiau piktoji valia yra nuodėmės priežastis visuose piktuosiuose 
ir Dievo niekintojuose. Nes tokia yra velnio ir visų bedievių 
valia, kuri, kaip tik Dievas atitraukia savo ranką, tuojau nuo 
Dievo nukrypsta į pikta, kaip Kristus Jono 8 taria: „Velnias iš 
savęs kalba melus“. 


XX. - TIKĖJIMAS IR GERI DARBAI. 


Mūsiškiams neteisingai primetamas kaltinimas, kad mes 
draudžią gerus darbus. Bet jų raštai apie dešimtį įsakymų?*) 
ir kiti įrodo, kad mes esame tinkamai mokinę ir graudenę krikš- 
čioniškųjų darbų ir naudingų luomų reikalu. Lygiai apie tai 
ligi šiol maža tebuvo mokoma, nes visų daugiausia visuose pa- 


23) Minimoji knyga nėra parašyta Augustino. Tik Augustinas (354 -— 
430 m.) savo raštuose naudojosi šios knygos ištraukomis, 
4) Žr. Liuterio Sermon non den guten Werken. 

moksluose buvo reikalaujama nereikalingų vaikiškų darbų, 
pav., kalbėti ražančių, melsti šventuosius, tapti vienuoliais, 
lankyti šventas vietas, paskirtomis dienomis pasninkauti, švęsti 
visokias šventes, stoti į brolijas ir t. t. Tokių nereikalingų dar- 
bų dabar jau nei mūsų priešai nebevertina taip, kaip seniau. 
Be to, jie ir taip pat išmoko kalbėti apie tikėjimą, kurio seniau 
visai neprimindavo savo pamoksluose. Tad dabar moko, kad 
Dievui teisūs tampame ne vien darbais, bet jie prideda jau ir 
tikėjimą į Kristų. Nes dabar jau sako: tikėjimas ir darbas pa- 
teisiną mus Dievui. Tad tokia kalba jau labiau gali raminti, 
negu (senasis lot.) mokymas pasitikėti vien tik darbais. 

Tikėjimo mokslas yra svarbiausias dalykas krikščioniš- 
kame gyvenime, tačiau reikia pripažinti, kad jis gana ilgai bu- 
vo pamirštas, nes visose vietose buvo mokoma atlikinėti dar- 
bai. Tad tuo klausimu mūsiškiai štai kaip dabar mokina. 

Pirmiausia, kad mūsų darbai negali mūsų sutaikyti šu 
Dievu ir pelnyti malonę, bet visa tai įvyksta tik tikėjimu, kai 
tikime, jog mums atleidžiamos nuodėmės dėl Kristaus, kurs yra 
vienintelis Tarpininkas, galįs permaldauti Tėvą?>). Bet kurs 
mano visa tai pasiekti darbais, tas paniekina Kristų ir ieško 
kelio į Dievą prieš Evangeliją?“). 

Šis tikėjimo mokslas yra viešai ir aiškiai Povilo aptartas 
daugely vietų, ypač laiške Efeziečiams 2,8: „Iš malonės esate 
išganyti per tikėjimą, bet ne jūsų pačių dėka; tai yra Dievo do- 
vana, ne dėl darbų, kad niekas nesigirtų ir t. t“. 

Kad čia neįvedama kokio nors naujo aiškinimo, įrodymui 
galime pasiremti Augustinu, kurs šį dalyką yra stropiai ištyręs, 
bet ir taip pat mokęs, kad mes gauname malonę ir tampame tei- 
sūs Dievui per tikėjimą į Kristų, tačiau ne per darbus, kaip 
rodo ir jo knyga: „Apie dvasią ir raidę“. 

Nors neprityrusių (neišmėgintų) žmonių šis mokslas yra 
labai nupeiktas, tačiau jis ramina ir gydo baimingas ir išgąsdin- 
tas sąžines. Nes sąžinė negali apsiraminti darbu, bet vien tik 
tikėjimu, nes jis kaip tik patvirtina, kad per Kristų turime ma- 
ioningą Dievą, kaip Povilas sako Rom. 5: „Teisiais tapę per 
tikėjimą, turime ramybę su Dievu“, 

Tokios paguodos seniau niekas neskelbdavo  pamoks- 
luose; suvargintos sąžinės buvo verčiamos atlikti gerus darbus, 
Taip ir vargintasi visokiais darbais. Nes kaikurie sąžinės ver- 
čiami ėjo į vienuolynus, tikėdamiesi vienuolyno gyvenime rasti 
"malonės. Kiti vėl išgalvojo kitokius darbus, norėdami pelnyti 
malonę ir atsiteisti už nuodėmes. Daug kas tokių gavo patirti, 
kad tuo ramybė nepasiekiama. Dėl to ir buvo reikalinga stro- 


25) Žr. I Tim. 2,5. 
26) O gi Kristus yra apie save pasakęs: „Aš esmi kelias, tiesa ir gy- 
vybė“ (lot. tekst.). 


12 


piai skelbti mokslą tikėjimo į Kristų, kad būtų žinoma, jog 
Dievo malonė įgyjama be jokių nuopelnų, vienat tikėjimu. 

Taip pat mokoma, kad čia neminimas toks tikėjimas, kokį 
turi ir velniai ir bedieviai, kurie taip pat tiki pasakojimais, kad 
Kristus esąs kentėjęs ir prisikėlęs iš mirusiųjų, bet čia mini- 
mas tikras tikėjimas, kad per Kristų mes gauname malonę ir 
nuodėmių atleidimą. 

O kurs dabar žino, jog turi Kristuje maloningą Dievą, tas 
pažįsta Dievą, tas šaukiasi Jo ir nelieka be Dievo, kaip pa- 
gonys. Nes velniai ir bedieviai netiki nuodėmių atleidimu. 
Dėl to jie yra Dievo priešai, negali Jo šauktis, nes nelaukia 
iš Jo ko gero. Tad, kaip dabar parodyta, taip apie tikėjimą kal- 
ba Šv. Raštas. Tikėjimas nėra tik žinojimas, kokį turi velniai ir 
bedieviai. Nes apie tikėjimą kalbama Ebrajams 11., kad jis 
esąs ne vien istorinis žinojimas, bet pasitikėjimas Dievu, kai 
tikime Jo pažadėjimu, Augustinas mums primena, kad Rašte 
minimas žodis tikėti reikia suprasti, jog tai reiškia pasitikėti 
Dievu, kad Jis mums yra malonus, bet tai nereiškia tik žinoti 
tokias istorijas; tą žino ir velniai. 

Toliau (mūsų) mokoma, kad reikalingi geri darbai ir juos 
reikia atlikti, bet ne dėl to, kad pasitikėtumėm galį jais nupel- 
nyti Dievo malonę, bet juos reikia daryti Dievo pagarbinimui, 
Tikėjimu visada gaunama malonė ir nuodėmių atleidimas. Bet 
kadangi per tikėjimą suteikiama Šv. Dvasia, tai ir širdis tampa 
tinkanti geriems darbams daryti. Nes be Šv. Dvasios širdis yra 
per silpna, nes ji yra pavergta velnio, kurs žmogiškąją pri- 
gimtį stumia į visokias nuodėmes. Tą matome ir iš filosofų, 
kurie ryžosi priderančiai ir dorai gyventi, bet to neįstengė, 
nes viešai įpuolė patys į didžias nuodėmes. Taip darosi su 
žmogumi, kurs be tikro tikėjimo ir be Šv. Dvasios stengiasi 
savo paties pajėga save valdyti. ž 

Todėl nereikia nupeikti tikėjimo mokslo, kad esą drau- 
džiami geri darbai, bet labiau pagirti, kad tuo mokoma daryti 
geri darbai, o taip pat siūloma pagalba, kaip pasiekti gerus 
darbus. Nes be tikėjimo ir be Kristaus žmogaus prigimtis ir 
galėjimas yra per silpni geriems darbams daryti, šauktis Die- 
vopi, būti kantriems kentėjime, mylėti artimą, būti stropiems 
patikėtuose urėduose, būti paklusniems, vengti piktų norų ir 
t. t.27). Toki aukšti ir vertingi darbai nepadaromi be Kristaus 
pagalbos, kaip Jis ir pats sako Jono 15,5: „Be manęs jūs nieko 
negalite daryti“. 


*7) Lotynų teksto priedas: Be tikėjimo nesišaukiama Dievo, nieko ne- 
laukiama iš Dievo, nenešamas kryžius, bet ieškoma žmonių apsaugos ir t. t. 

XXI. šVENTŲJŲ GARBINIMAS, 


Šventųjų garbinimo klausimu mūsiškių mokoma, jog rei- 
kia atsiminti šventuosius, kad tuo būtų stiprinamas tikėjimas, 
kai matome, kaip jie gavo malonę ir kaip jiems buvo pagel- 
bėta tikėjimu. Taip pat reikia imti pavyzdį iš jų gerų darbų, 
kiekvienam pagal savo pašaukimą. Taip karaliaus Didybė gali 
išganingai ir šventai pasekti Dovydo pavyzdžiu: kariauti su 
turkais, apsaugoti savo valdinius. Bet iš Šv. Rašto negalima 
įrodyti, jog reikia šauktis šventųjų arba ieškoti jų pagalbos. 
„Nes yra tik vienas Sutaikintojas ir Tarpininkas tarp Dievo 
ir žmonių — Jėzus Kristus“ (I Tim. 2, 5), kurs yra vienintėlis 
Išganytojas ir vienintėlis vyr. Kunigas, malonės Krasė ir Už- 
tarytojas, Rom. 8, 34. Jis Vienas prižadėjo išklausyti mūsų 
maldų. Pagal Raštą aukščiausias tarnavimas Dievui ir yra tai, 
kad mes šio Jėzaus Kristaus iš širdies ieškotumėm visuose 
varguose ir reikaluose. Pravartu Jo šauktis, nes: „Jei kas nu- 
sideda, tai turime pas Dievą užtarytoją Jėzų Kristų, kurs yra 
teisus ir t. t.“ I Jono 2, 1. 


Tai yra beveik visas mokslas, kurs mūsų bažnyčiose skel- 
biamas stengiantis pamokyti, suraminti sąžines, pataisyti ti- 
kinčiuosius. Tad mes nenorėtumėme pavojingai apsunkinti 
mūsų pačių sielų ir sąžinių, piktam pavartodami Dievo var- 
dą ir Jo žodį, arba užtraukti ant savo kūdikių ir įpėdinių ki- 
tokio mokslo. Bet norėtumėm palikti jiems gryną Dievo žodį 
ir krikščionišką tiesą. Ši mokslo tiesa yra aiškiai pagrįsta Šv. 
Raštu. Taip pat, kiek iš tėvų raštų galima susekti, šis moks- 
las nėra priešingas bei prieštaraujantis nei bendrai krikščioniš- 
kajai, nei Romos bažnyčiai. Todėl ir mes pastebime, jog ir 
mūsų priešininkai aukščiau išdėstytųjų skirsnių atžvilgiu ne- 
gali mums nepritarti. Dėl to nedraugiškai, be atodairos ir prie- 
šingai visam krikščioniškam vieningumui elgiasi visi tie, kurie 
mus laiko atskalūnais, smerkia ir mūsų vengia, tačiau visa 
tai daro neverčiami Dievo įsakymų ir Šv. Rašto. Nes klystama 
ir ginčijamasi pirmiausia dėl tradicijų (padavimų) ir jų pikto 
naudojimo. Tad dabar dėl svarbiausių skyrių nėra nenugalimų 
kliūčių arba trūkumų, juoba, kad ir šis mūsų išpažinimas yra 
šventas (gottlich) ir krikščioniškas; todėl turėtų ir vyskupai, 
jeigu pas mus atsirastų kokia nors spraga, būti nuolaidesni. Nes 
ir mes tikimės galėsią rimtai ir pamatuotai įrodyti, kodėl mūsų 
pakeistos kai kurios tradicijos ir nuklydimai??). 


28) Nes yra biaurus prasimanymas, kad visi seniau įvesti nuostatai 
esą mūsų bažnyčioje panaikinti ir t. t. (Žr. lot. Lekstą). 

Skyriai, dėl kurių nesutariama. Juose aptariami pakeisti 
nuklydimai, 


Kadangi mūsų bažnyčioje tikėjimo skyrių atžvilgiu nieko 
nemokoma priešingo Šv. Raštui arba visuotinei krikščionių 
bažnyčiai, bet tėra pakeisti kai kurie nuklydimai, kurie laikui 
bėgant įsigalėjo arba iš dalies įvesti prievarta, tai mūsų yra 
pareiga šias paklaidas atpasakoti ir nurodyti priežastis, kodėl 
sutikta pakeisti; tuo ir karaliaus Didybė galės suprasti, jog 
čia nemokoma, kas būtų nekrikščioniška arba sauvališka, bet 
mes tai darome verčiami Dievo įsakymo, kurį reikia labiau 
vertinti negu visus papročius; todėl esame verčiami sutikti su 
tokiais pakeitimais. 


XXII. DVIEJŲ PAVIDALŲ SAKRAMENTAS, 


Pas mus paprastiems žmonėms teikiamas abiejų pavi- 
dalų sakramentas. Tai daroma dėl to, kad tai yra aiškus Kris- 
taus paliepimas ir įsakymas, Mat. 26, *7: „Gerkite iš to visi“. 
Čia Kristus dėl kieliko aiškiais žodžiais paliepia, kad visi iš 
jo gertų. Kad niekas nepultų šių žodžių arba neaiškintų taip, 
iyg tai tebūtų sakyta vieniems kunigams, tai Povilas (I Kor. 
11) įrodo, jog visas Korinto surinkimas Šv. Vakarienę vartojo 
dviem pavidalais. Kad toks paprotys bažnyčioje ilgą laiką 
išliko, galima įrodyti istorija ir bažnyčios tėvų raštais. Cypria- 
nas??) daugely vietų primena, kad ir paprastiems žmonėms 
kielikas buvęs teikiamas. Šv. Jeronimas*?) išsitaria, kad kuni- 
gai, dalydami sakramentą, daliją miniai Kristaus kraują. Taip 
pat ir popiežius Gelazijus*!) sako, kad sakramentas būtų ne- 
perdalomas. Taip pat niekur nesurasime kanono, kurs įsakytų 
priimti tik vieno pavidalo sakramentą. Nors kardinolas Kusa- 
nas*?) ir primena, jog skaitytasi su tokiu pakeitimu, tačiau nie- 
kas negali žinoti, kada ir keno dėka įvestas paprotys priimti 
vieno pavidalo sakramentą. Dabar paaiškėjo, jog toks paprotys 
yra neteisėtai įgyvendytas prieš Dievo įsakymą ir senuosius 
kanonus. Dėl to nederėjo tokias sąžines, kurios norėjo priimti 
sakramentą pagal Kristaus įstatymą, apsunkinti ir versti elgtis 
priešingai mūsų Viešpaties Kristaus nuostatams. Kadangi 
sakramento perskyrimas yra priešingas Viešpaties įstatymui, 
tai mūsų susilaikoma nuo įprastos sakramento procesijos??). 


2) Kartagos (Afrikoje) vyskupas, miręs 258 m. 

30) Biblijos vertėjas į lotynų kalbą. Mirė 420 m. Betliejuje. 

31) Popiežius Gelazijus I 492 — 496 m. — Distinct. 2. De consecra- 
tione, cap. comperimus. 

32) Miręs 1464 m. 

33) Dievo kūno šventės procesijoje atsisakė dalyvauti kunigaikščiai 
evangelikai, 

XXIII. KUNIGŲ VEDYBOS. 


Ir aukštuosiuose ir žemesniuosiuose luomuose buvo skau- 
džiai nusiskundžiama dideliu kunigų ištvirkimu ir nedoru gy- 
venimu tų dvasininkų, kurie nepajėgė laikytis skaistybės. Todėl 
jie tokiais savo pagedimais tapo biauriais papiktintojais. No- 
rėdami išvengti tokių biaurių papiktinimų, svetimoteriavimo ir 
kitokių ištvirkavimų, keli mūsų kunigų vedė. Pastarieji teisi- 
nosi, kad tai daryti jie buvę verčiami savo sąžinės, nes Šv. 
Raštas aiškiai skelbia, kad moterystė esanti paties Dievo įsta- 
lyta paleistuvavimui išvengti. Taip sako ir Povilas I Kor. 7, 2: 
„Paleistuvystei išvengti kiekvienas teturie savo moterį“. Taip 
pat (I Kor. 7, 9): „Geriau yra vesti, kaip degti gašlumu". Kada 
Kristus sako Mato 19, 12: „Ne visi supranta tą žodį“, tai Pats 
Kristus, kurs pažino žmogų, rodo, kad ne visi turi dovaną liktis 
skaisčiais. I Moz. 1, 28 sakyta: „Dievas sutvėrė vyrus ir mo- 
teris“. O patyrimas rodo, kad be ypatiškos dovanos ir Dievo 
malonės, tik savo paties pastangomis arba įžadu, žmogus ne- 
labai gali savęs, Viešpaties tvarinio, padaryti geresniu. Nes 
kas yra geras, kilnus ir doras gyvenimas bei krikščioniškas, 
teisus ir ištikimas pasielgimas, aiškėja iš to, kiek išgąstingos 
ir baisingos sąžinės baimės ir kankynės kai kurie yra turėję 
savo amžiaus gale; daug kas yra tatai pripažinę. Nes Dievo 
žodis ir įsakymas negali jokiu žmogišku įžadu arba įstatymu 
būti pakeičiamas. Todėl dėl šitų ir kitų priežasčių kunigai ir 
kiti dvasininkai yra vedę. 

Galima ir padavimais ir tėvų raštais įrodyti, jog krikš- 
čionių bažnyčioje iš seniau buvo įprasta, kad kunigas ir diako- 
nas būtų vedę. Dėl to Povilas I Tim. 3, 2 sako: „Vyskupas turi 
būti nepeiktinas, vienos moters vyras“. O vokiečių žemėje ir 
tik prieš keturis šimtus metų primesto skaistybės įžado keliu 
kunigai buvo priversti susilaikyti nuo vedybų. Tačiau jie vie- 
ningai ir tvirtai bei griežtai tam priešinosi; kad ir toks Mainco 
arkivyskupas**), kurs popiežiaus ediktą paskelbė, pats suki- 
lusių kunigų beveik liko užmuštas. Šitoks uždraudimas jau iš 
pat pradžios taip staiga ir nevykusiai buvo vykdomas, jog po- 

iežius galėjo ne vien uždrausti vedybas būsimiems kunigams, 
LA ir jau įvykusios vedybos buvo panaikinamos. O visa tai 
padaryta ne tik prieštaraujant dieviškajai, prigimtinei ir pasauli- 
nei teisei, bet ir pačių popiežių sudarytiems kanonams, kurie 
net visiškai prieštarauja ir žymiausiems susirinkimams. 

Taip pat ir iš daugelio aukštų, dievobaimingų ir protingų 
žmonių girdėta kalbant ir abejojant, kad toks priverstinas celi- 
batas ir nuskriaudimas moterystės, kurią pats Dievas yra įsta- 


4) Sigfrydas I, kurs 1075 m. stengėsi įgyvendyti popiežiaus Grego- 
rijaus VII (1073 — 85) kunigų celibato (kunigų nevedimo) įstatymą. 

tęs ir leidęs, nėra atnešęs nieko gero, bet tik blogumų ir 
piktumų. į 

Taip pat ir vienas popiečių, Pijus II, kaip padavimai sako, 
yra dažnai šiuos žodžius apie save sakęs ir rašęs, girdi, turėję 
būti keletas priežasčių, dėl ko dvasininkams buvo draudžiamos 
vedybos. Tačiau esą daug daugiau didesnių, aukštesnių ir svar- 
besnių priežasčių, dėl kurių turėtų būti leidžiamos kunigų ve- 
dybos. Be abejo, popiežius Pijus??), būdamas rimtas vyras, 
šiuos žodžius pasakė gerai apsimąstęs. 

Dėl to mes nusižeminę remiamės ciesoriaus Didybe, kad 
Jo Didybė krikščioniškasai, didžiai gerbiamas ciesorius tatai 
imtų į širdį, nes dabar, paskutiniais laikais ir dienomis, apie ku- 
rias Raštas liudija, pasaulis daros piktesnis, o žmonės „silpnesni 
ir vargingesni. 

Dėl to yra tikrai reikalinga, naudinga ir krikščioniška 
tikrai suprasti, kad ten, kur vedybos draudžiamos, į vokiečių 
žemes neįsibriautų piktesni ir biauresni pasileidimai ir ištvirka- 
vimai. Nes šiuos reikalus niekas negali išmintingiau ir geriau 
sutvarkyti, kaip Pats Dievas, kurs moterystę įvedė, būtent, 
padėti žmogaus silpnybei ir drausti ištvirkavimą. 

Taip kalba ir senieji kanonai. Taip pat reikia laikas nuo 
laiko švelninti kanonų aštrumą ir griežtumą dėl paties žmo- 
giško silpnumo ir papiktinimams išvengti. 

Šiuo atveju tai būtų krikščioniška ir labai reikalinga. Nes 
kuo gali krikščionių bažnyčios kunigų ir dvasininkų vedybos 
būti žalingos, ypač kunigų ir tų, kurie turi tarnauti bažnyčiai? 
Nes ateityje trūks kunigų ir dvasininkų, jeigu šis aštrus drau- 
dimas ir toliau bus jiems taikomas. 

Kad kunigai ir dvasininkai galėtų vesti, tai yra pagrįsta 
Dievo žodžiu ir įsakymu. Be to, padavimai rodo, kad kunigai 
seniau buvo vedę. O skaistybės įžadas yra sukėlęs biauraus ir 
nekrikščioniško papiktinimo, paleistuvavimo, baisaus ir negir- 
dėto ištvirkimo ir šlykštaus pagedimo. Todėl keli sąžiningi 
ponai, taip pat keli kurtizanai*“) Romoje yra dažnai patys išpa- 
žinę ir apgailėję, kad tokios nuodėmės dvasininkų tarpe yra 
įsigalėjusios, jog tuo pačiu žadinama Dievo rūstybė. Tik apgai- 
lėtina, kad krikščioniškos vedybos yra ne tik uždraustos, bet 
kaikuriose vietose jos yra labai skubotai suardytos, nors Dievas 
Šv. Rašte yra paliepęs moterystę laikyti pagarboje. Taip pat 
ir ciesorių bei monarkų teisių atžvilgiu, kur tik buvo gerbia- 
mas įstatymas ir teisė, pati moterystė buvo labai vertinama, 
Tik šiuo laiku pradedama žmones nekaltai varginti, o tai vien 
tik dėl moterystės. Taip varginami ypač kunigai, kuriems rei- 
kėtų pirmiausia lengvinti jų naštą. Taip tad vis elgiamasi ne 
tik prieštaraujant dieviškai teisei, bet ir kanonams. Apaštalas 


25) Buvo popiežiumi 1458 — 1464 m. 
36) Popieži ūmų kilnieji. 

Povilas vadina I Tim. 4 tą mokslą, kurs draudžia vedybas, 
velnio mokslu. Taip sako Pats Kristus Jono 8, 44, jog velnias 
buvo galvažudys jau iš pat pradžių. Tad yra aišku, jog velnio 
mokslas iš tiesų draudžia vedybas. Dar blogiau, jei kur tokį 
mokslą ginant prireikia net kraują lieti. 

Bet kaip nė joks žmogiškas įstatymas negali pakeisti arba 
panaikinti Dievo įsakymo, taip pat negalima jokiu įžadu keisti 
Dievo įsakymo. Dėl to ir šv. Cyprianas pataria, kad moterys, 
kurios pasižadėtosios skaistybės negali laikytis, ištekėtų. Savo 
11 laiške jis sako: „Jeigu jos nenori arba negali laikytis skais- 
tybės, tai geriau, kad jos ištekėtų, negu savo užsigeidimu pa- 
tektų į ugnį. Todėl jos turi žiūrėti, kad jos broliams ir sesėms 
nesukeltų papiktinimo““. 

Be to, ir visi kanonai turi būti taikomi su didesniu švel- 
numu tiems, kurie jau jaunystėje davė įžadus. Nes daugumas 
kunigų ir vienuolių jau jaunystės metais iš nežinojimo pasiža- 
dėjo į tokį luomą. 


XXIV. MIšIOS. 


Mūsiškiai neteisėtai kaltinami, kam panaikinę mišias. 
Tačiau yra tikrai žinoma, kad mišios, kalbant be pasigyrimų, 
mūsų pačių laikomos didesniu rimtumu ir pamaldumu, nežu 
mūsų priešų. Taip pat žmonės yra dažnai labai stropiai pamo- 
komi, kad šv. sakramentas įstatytas ir vartotinas suraminti 
išgąsdintoms sąžinėms. Tuo pačiu liaudis labiau patraukiama 
prie komunijos ir mišių. Taip pat paaiškinamas ir netikrasis 
sakramentų mokslas. Taigi išviršinėse mišių ceremonijose ne- 
daryta jokių žymesnių pakeitimų. Tik keliose vietose yra įves- 
tas giedojimas liaudies kalba, kad liaudis išmoktų ir lavintųs 
šalia lotyniškojo giedojimo. Nes visos ceremonijos pirmoj eilėj 
turi tarnauti tam, kad liaudis išmoktų tai, kas jai reikia žinoti 
apie Kristų. 

Bet kadangi mišios ligi šiol buvo įvairiai panaudojamos 
piktam, kiek paaiškėjo, jog iš to net daręsis tikras turgus, nes 
mišias buvo galima pirkti ir parduoti. Kadangi mišios visose 
bažnyčiose, daugiausia, buvo laikomos tik dėl pinigų, tai dažnai 
atsitikdavo, kad jau ir seniau mokyti ir pamaldūs žmonės tokį 
negerumą nupeikdavo. Kada pas mus žodžio skelbėjai tatai 
skelbė, o kunigams yra primintas tas biaurus naudojimasis, tai 
turėtų kiekvieną krikščionį sujudinti ir įsąmoninti, jog tas, kurs 
netinkamai vartoja sakramentą, nusikalsta Kristaus kūnui ir 
kraujui. Dėl to tokios prekiavimo ir užkampių mišios, kurios 
ligi šiol iš prievartos dėl pinigų ir pašalpų buvo laikomos, mū- 
sų bažnyčios liko atmestos. 

Tuo pačiu yra nubaustas ir kitas baisus paklydimas, ku- 
ris mokė, kad mūsų Viešpats Kristus savo mirtimi yra atpirkęs 
(atiteisęs) prigimtos nuodėmės kaltes. O mišias taip pat įstatęs, 

kad jos būtų auka už kitas nuodėmes. Taip tat mišios liko pa- 
verstos atnašavimo auka gyviesiems ir mirusiems, kad būtų 
panaikintos nuodėmės ir permaldautas Dievas. To viso toli- 
mesnė pasėka buvo ta, kad pradėta ginčytis, ar daugeliui lai- 
komos mišios taip pat daugeliui galinčios ir padėti, ar reikią 
kiekvienam skyrium užpirkti mišias. Taip įsigalėjo nesuskai- 
toma daugybė mišių, nes šitokiu veikimu norėta iš Dievo gauti, 
ko tik pageidauta. Bet tuo liko užmirštas tikėjimas į Kristų 
ir tikrasis tarnavimas Dievui. 

Tuo reikalu mūsų pradėta mokyti, kaip tą daryti jau ir 
pats reikalas privertė, kad būtų žinoma, kaip tinkamai vartoti 
patį sakramentą. Pirmiausia reikia žinoti, kad nėra jokios kitos 
aukos dėl prigimtosios ir kitokios nuodėmės, kaip tik Kristaus 
mirtis. Tą rodo i1 Raštas daugely savo vietų. Nes ir Ebrajams 
(10, 10) rašyta, kad Kristus vieną kartą pasiaukojo ir taip 
atiteisė (atpirko) visas nuodėmes. Visa tai bažnyčios moksluose 
yra negirdėta naujiena, naujiena, kad Kristaus mirtis turėtų 
atpirkimo galios tik dėl prigimtos nuodėmės, o ne ir dėl ki- 
tokios. Todėl suprantama, kad šitoks paklydimas negali likti 
nenubaustas. 

Antra vertus, šv. Povilas moko, kad mes Dievo malonę 
įgyjame tikėjimu, ne darbais. Tam visam priešingas yra mišių 
panaudojimas piktam, nes norima tokiais darbais įgyti malonę, 
nes žinoma, kad mišios buvo naudojamos tam, kad būtų galima 
atsikratyti nuodėmių ir įgyti Dievo malonę ir visas gėrybes. 
Tai daro kunigas ne vien dėl savęs, bet ir dėl viso pasaulio ir 
dėl kitų, dėl gyvųjų ir mirusiųjų. 

Trečia, reikia sakyti, kad šv. sakramentas įstatytas ne 
tam, kad būtų auka dėl nuodėmės, nes auka jau yra atnašauta, 
bet įstatyta dėl to, kad būtų žadinamas mūsų tikėjimas ir sura- 
minamos sąžinės, kurioms per sakramentą aiškėja, jog Kristaus 
joms yra prižadėta malonė ir nuodėmių atleidimas. Dėl to šis 
sakramenias reikalauja tikėjimo, nes be tikėjimo jo vartojimas 
lieka be vertės. 

Bet mišios nėra auka kitiems, gyviesiems arba miru- 
siems, kad panaikintų jų nuodėmes, nes tam turi būti tam tikra 
komunija (bendrija), kad kunigas ir kiti galėtų priimti sakra- 
mentą. Taip daroma pas mus. Švenčių dienomis arba ir šiaip, 
kada tik komunikantų yra laikomos mišios, Komunijoje gali 
dalyvauti, kas tik nori. Taigi pas mus mišios laikomos tinka- 
mai, kaip jos bažnyčioje ir seniau buvo praktikuojamos. Tą 
galima įrodyti iš šv. Povilo 1 Kor. 11 ir daug kitų bažnyčios 
tėvų raštų. Pav., Krizostomas*?) kalba, kad kunigas kelis pri- 
leidžiąs prie Komunijos, o keliems kitiems jis draudžiąs daly- 
vauti. Senieji kanonai taip pat rodo, kad vienas vis laikydavo 
mišias, o kiti kunigai ir diakonai priimdavo sakramentą. Nes 


37) Garsusis pamokslininkas, vad. „auksaburnis“, miręs 407 m. 

laip aiškina ir Nicėjos (18) kanono žodžiai, jog diakonai turį 
po kunigų priimti sakramentą iš vyskupo arba kunigo. 

Taigi čia dabar įvedama ne kokia nors naujenybė, kurios 
nebūtų buvę bažnyčioje seniau; viešose mišių ceremonijose taip 
pat nedaroma žymesnių pakeitimų, kaip tik tiek, kad kitos ne- 
reikalingos mišios, kurios buvo laikomos šalia kunigo laikomų 
mišių, liko panaikintos. O toks būdas laikyti mišias neturėtų 
būti smerkiamas kaipo eretiškas ir nekrikščioniškas. Nes ir 
seniau didžiose bažnyčiose, kur susirinkdavo minios arba ir tomis 
dienomis, kai jos rinkdavos, nebuvo kasdien laikomos mišios; 
tai rodo ir tripartita historia 9, kad Aleksandrijoje trečiadie- 
niais ir penktadieniais buvo skaitomas ir aiškinamas Raštas. 
Šiaip kitos visos pamaldos buvo laikomos be mišių. 


XXV. IšPAŽINTIS, 


Išpažintis bažnyčioje mūsų neatmetama“s). Nes mūsų lai- 
komasi to būdo, jog sakramentas neteikiamas tiems, kurie 
liaudis stropiai mokoma, kad suraminti gali pats atleidimo 
žodis ir kad labai reikia vertinti patį atleidimą. Nes tai ne čia 
štai esančio žmogaus balsas arba žodis, bet Dievo žodis, kurs 
atleidžia nuodėmes. Nes nuodėmės atleidžiamos Dievo vardu 
ir remiantis Dievo įsakymu. Šiuo įsakymo ir raktų galios klau- 
eimu rūpestingai mokoma, kaip visa tai ramina ir paguodžia 
išgąsdintas sąžines. Taip pat mokoma, kad Dievas reikalauja 
tikėti tokiam atleidimui ne mažiau, kaip iš dangaus pasigirdu- 
siam Paties Dievo balsui; kad tuo atleidimu ramintumės ir ži- 
notume, jog tokiu tikėjimu gaunamas nuodėmių atleidimas. 
Apie šiuos svarbius dalykus seniau nieko ir nė žodelio nepri- 
mindavo kunigai, kurie daug mokė, kaip atlikti išpažintis. Tik 
ilgais nuodėmių pasakojimais, atsiteisimu, atlaidais, šventomis 
kelionėmis ir panašiai jie vargino sąžines. O daug mūsų prie- 
šininkų pripažįsta patys, jog tikros ir krikščioniškos atgailos 
atžvilgiu mūsų daug aiškiau ir stropiau mokoma ir daroma, 
negu seniau. 

Apie išpažintį mokoma, jog nereikia nei vieno versti iš- 
vardinti nuodėmių. Nes tai, kaip psalmėje (19, 13) pasakyta, 
yra negalima: „Kas žino, kiek dažnai jis nusikalsta?" O Je- 
remijas sako: „Žmogaus širdis yra tokia pikta, jog negalima 
išmokti jos pažinti“. Vargingoji žmogaus prigimtis jau yra taip 
giliai nugrimzdusi į nuodėmes, jog negalima visų nuodėmių 
matyti arba pažinti. O jeigu norėtumėm, kad mums būtų at- 
ieistos tos nuodėmės, kurias mes galime suskaityti, tai mums 
tebūtų tik menk pagelbėta. Todėl nėra reikalinga versti žmo- 


38) Vok. tekste: mūsų kunigų neatmetama, 

nes išvardinti nuodėmes. Taip darė ir tėvai, kaip yra paaiškinta 
Krizostomo žodžiais (Dist. I de poenitentia): „Aš ne sakau, kad 
tu pats turi viešai pasirodyti ir kitam apsiskųsti ir pasikaltinti, 
bet klausyk pranašo (psm. 37, 5), kurs kalba: parodyk Viešpa- 
čiui savo kelius. Dėl to išsipažink Viešpačiui Dievui, teisinga - 
jam Teisėjui, pats besimelsdamas. Išpasakok savo nuodėmes ne 
liežuviu, bet prieš savo sąžinę“. Čia aiškiai matome, kad Kri- 
zostomas neverčia išvardinti nuodėmių. Taip mokoma ir kitoje: 
vietoje (gl. in decretis, de poeni..., Dist. 5), kad išpažintis nėra 
paliepta Šv. Rašto, bet yra bažnyčios įvesta. Tad mūsų pusės 
kunigų stropiai mokoma, jog išpažintį reikia palikti dėl nuo- 
dėmių atleidimo, kurio pats svarbiausias dalykas yra sura- 
minti išgąsdintas sąžines. Tačiau išpažintį reikia laikyti dar ir- 
dėl kitokių priežasčių. 


XXVI. VALGIŲ SKIRTUMAI, 


Seniau buvo mokoma, sakoma per pamokslus ir rašoma, 
kad valgių skirtumai ir panašūs padavimai esą žmonių sudaryti, 
norint pelnytis malonę ir atsiteisti už nuodėmes. Dėl šitos prie- 
žasties kasdien buvo išgalvojami nauji pasninkai, naujos cere- 
monijos, naujos vienuolių brolijos. Tokių dalykų buvo griežtai 
ir gausiai reikalaujama, lyg toki dalykai būtų reikalingi Dievui 
tarnauti. Taip esą pelnoma malonė, jeigu jų laikomasi, o sun- 
kiai nusikalstama, jeigu nesilaikoma. Iš to bažnyčioje kilo daug 
visokių paklaidų. 

Bet pirmiausia tuo aptamsinama Kristaus malonė ir tikė- 
jimo mokslas, kurį labai rimtai mums parodo Evangelija. Ji. 
rodo, kad reikia labai vertinti Kristaus nuopelnus, taip pat ži- 
noti, kad tikėjimą į Kristų reikia aukščiau iškelti už visus 
darbus. Dėl to šv. Povilas smarkiai kovojo prieš Mozės įsta- 
tymą ir žmogiškąsias tradicijas, kad mes išmoktumėm, jog 
Dievui įtinkame ne savo darbais, bet vienat tikėjimu į Kristų; 
kad mes dėl Kristaus gauname malonę. Šitoks mokslas yra veik. 
visai nustelbtas to, kad buvo mokoma pelnytis malonę nusta- 
tytais pasninkais, skirtingais valgiais, rūbais ir pan. 

Antra vertus, šitokios tradicijos aptamsino Dievo įsakymą, 
nes šios tradicijos buvo labiau vertinamos, negu Dievo įsaky- 
mas. Krikščioniškam gyvenimui priskirta tai, jog reikia viską. 
daryti tam tikra tvarka: laikytis nustatytų švenčių, melstis, 
pasninkauti, rėdytis. Tatai buvo laikoma dvasiniu ir krikščio- 
nišku gyvenimu. 

Šalia to kiti geri darbai buvo laikomi nedvasiškais, būtent, 
tie, kuriuos kiekvienas turi atlikti pagal savo pašaukimą, pav.: 
šeimynos galva turi dirbti, maitinti moterį ir vaiką, vaiką 
auklėti Dievo baimėje, namų motina turi gimdyti kūdikius ir 
juos auginti, kunigaikštis ir vyresnybė turi valdyti žemę ir 

žmones ir t. t. Šitoki darbai, nors Dievo paliepti, buvo laikomi 
pasauliniais ir netobulais. Bet tradicijos dangstydavos gražiu 
vardu, kad tai esą vien šventi ir tobuli darbai. Dėl to nebuvo 
nei saiko, nei krašto tradicijų dauginimui. 

Trečiuoju atžvilgiu šios tradicijos sunkiai slėgė žmonių 
sąžines, nes jų visų negalima buvo laikytis. Tačiau žmonės ma- 
nė, jog toks jų laikymasis priklauso tikram Dievo tarnavimui. 

ad jau Gersonas*?) rašo, kad daug kas dėl to likę nusiminę. 
Keli net nusižudė, nes negirdėjo jokio raminimo Kristaus ma- 
lone. Taip pat iš sumų rašytojų“) ir teologų matyt, kiek buvo 
apsunkintos sąžinės: jų norėta bent sutrumpinti tradicijas, kad 
būtų galima pagelbėti sąžinėms. Tačiau tatai padaryti besi- 
stengdami turėjo patys tiek daug darbo, jog nebegalėjo besi- 
gilinti į tikrai naudingą krikščionių mokslą — tikėjimo, kry- 
žiaus, vilties, paguodos didžiose pagundose; tokį mokslą tik 
dar labiau apleido. Dėl to jau seniau nusiskundė daug maldingų 
ir mokytų žmonių, kad šitokios tradicijos bažnyčioje sukelian- 
čios daug ginčų; kad maldingiems žmonėms esąs trukdomas 
tikrasis Kristaus pažinimas. Gersonas ir kiti teologai dėl to 
labai nusiskundė. Net ir Augustinui nepatiko, kad sąžinės taip 
esančios tradicijų sunkinamos. Dėl to jis moko, jog tradicijų 
nereikia laikyti svarbiausiu dalyku. 

Dėl to mūsiškiai visa tai mokė ne norėdami pakenkti 
dvasinei vyresnybei ir ją nupeikti, bet skaudus vargas juos 
vertė paaiškinti minėtuosius paklydimus, kurie kilo iš tradicijų 
neišmanymo. Nes Evangelija verčia bažnyčioje mokyti apie 
malonę ir pateisinimą per tikėjimą. Tačiau visa tai liktų ne- 
suprasta, jeigu norima paties pasirinktais darbais pelnytis 
malonę. 

Tad tuo reikalu mokoma, jog laikant išgalvotas žmonių 
tradicijas negalima nupelnyti malonės, permaldauti Dievo arba 
atsiteisti už nuodėmes. Todėl tradicijose nereikia ieškoti pro- 
gos tarnauti Dievui. Juk ir Kristus Mato 15, 3. 9, pateisina 
apaštalus, kad jie nelaiką įprastų tradicijų. Kristus išsitaria: 
„Jie be reikalo mane garbina žmonių įsakymais“. Kadangi Jis 
visa tai vadina nereikalingu tarnavimu, tai to ir nereikia. Taip 
pat Jis dar sako: „Kas įeina į burną, neapibiaurina žmogaus“. 
Taip pat Povilas Rom. 14, 17 sako: „Dangaus karalystė nėra 
valgymas arba gėrimas“; Kol. 2, 16: „Niekas neturi jūsų kal- 
tinti dėl valgio, gėralo, subatų ir t. t“. Apaštalų D. 15, 10 
Petras sako: „Kodėl gundote Dievą, dėdami ant mokytinių 
sprando naštas, kurių nei mūsų tėvai nei mes negalėjome ne- 
šioti. Bet mes tikime per mūsų Viešpaties Jėzaus Kristaus 
malonę likti išganyti, kaip ir jie“. Tuo Petras draudžia išvir- 


39) Paryžiaus universiteto kancleris ir garsus teologas (1363 — 1429), 
Liuteris savo raštuose jį dažnai mini. 
*) Bažnyčios mokslo santraukų rašytojai. 

šinėmis Mozės ar kitokiomis ceremonijomis apsunkinti sąžines.. 
O I Tim. 4, 1—3 valgių ir moterystės draudimas vadinamas net 
velnio mokslu. Nes yra priešinga Evangelijai reikalauti arba 
daryti tokius darbus, kuriais pelnomasi nuodėmių atleidimą, lyg 
niekas be šių darbų negalėtų būti krikščionimi. 

Mūsiškiams primetama kaltė, kad mes draudžią marini- 
mąsi ir drausmę, kaip ir Jovinianas*!), tačiau mūsų raštuose 
daug kas kitaip atrodo. Nes visada esame mokinę apie šven- 
tąjį kryžių, kad krikščionys turi pagundas kentėti; kad tai esąs 
tikras ir rimtas, o ne išgalvotas marinimasis. 

Be to, dar mokoma, kad kiekvienas privalo kūno mankš- 
tos, darbo ir pasninko; turi taip susitvarkyti, kad jis neduotų 
priežasties nuodėmei. Tačiau ne tam, kad šitokiais darbais 6a- 
lima būtų pelnyti malonę. Šitokia kūno mankšta reikalinga ne 
tik kelioms paskirtosioms dienoms, bet visada. Apie tai Luk. 
21, 21 kalba Kristus: „Saugokitės, kad jūsų širdys nebūtų ap- 
sunkintos apsirijimu“. Taip pat: „Velniai nuvaromi ne kitaip, 
kaip tik per pasninką ir maldą“ (Mk. 9, 29). O Povilas kalba 
(I Kor. 9, 27), kad jis marinąs savo kūną ir verčiąs jį būti pa- 
klusniu. Tuo jis nori parodyti, jog kūno marinimas netinka 
malonei pelnyti; svarbu, kad kūnas būtų lankstus ir nekliudytų 
kiekvieno žmogaus pašaukimui. Tad pasninkas neatmetamas 
Atmetamas bandymas norėti iš atskirų dienų ir valgių pada- 
ryti ką nepaprasta; tai tik painioja sąžines. 

Bet vis dėlto mūsų ir laikomasi daug ceremonijų ir tra- 
dicijų: tam tikros mišių tvarkos, įvairių giedojimų, švenčių ir t. t., 
tai yra viso to, kas tik tarnauja tvarkai bažnyčioje palaikyti. 
Bet šalia to liaudis pamokoma, kad šitokia išviršinė pamaldų 
tvarka žmogaus dar nepadaro Dievui įtinkančio ir tatai nega- 
lima lengvai padaryti be sąžinės apsunkinimo. Aišku, jei kas 
ir tokios tvarkos nesilaikytų, dėl to dar nenusidėtų. Šitokios 
laisvės išviršinių ceremonijų atžvilgiu laikėsi ir senieji tėvai. 
Nes rytuose Velykos buvo kitu laiku švenčiamos, negu Romoje. 
Kada kaikurie tokį švenčių būdą jau palaikė bažnyčios skal- 
dymu, tada jie buvo kitų graudenami, jog nesą reikalo šitokiuos 
papročiuos laikytis vienybės. Tat Irenėjus*?) ir sako: „Pasnin- 
ko nevienodumas dar negriauja tikėjimo vieningumo“. Taip ir 
Dist. 12*3) rašyta nevienodų žmogiškųjų nuostatų klausimu, jog 
toks nevienodumas neardo krikščionių vienybės. Daug nevie- 
nodų bažnyčios papročių parodo ir istorija (tripartita histor. 


*) Asketas Jovinianas, gyv. 4 šimtm., kritikavo vienuolių nuopelnų 
mokslą. 

42) Irenėjus, didis krikščionybės gynėjas, daug rašęs prieš klaidati- 
kius. Buvo vyskupu Lyone Prancūzijoj 2 šimtm. pabaigoje. Mirimo data 


nežinoma. 
43) Popiežius Gregorijus I, 590—604 m. savo Distinctio 12, vadinas, 
nuostatų 12 skirsnyje. 

lib. 9)*). Šiuo atveju čia tinka vienas jos naudingas ir krikš- 
-čioniškas pasakymas, jog „apaštalų nuomonė buvusi ne skirti 
šventes, bet mokyti tikėjimo ir meilės“. 


XXVII. VIENUOLIŲ ĮŽADAI. 


Kalbant apie vienuolių įžadus, pirmiausia reikia apmąs- 
tyti, kaip buvo lig šiol elgtasi ir gyventa vienuolynuose. Juose 
kasdien elgtasi ne vien priešingai Dievo žodžiui, bet ir popie- 
žiaus teisei. Nes šv. Augustino laikais vienuoliai sudarė dar 
laisvas brolijas. Kada tikroji drausmė ir mokslas buvo su- 
griauti, tada išgalvota vienuolių įžadai, kuriais lyg „išgalvotu 
kalėjimu“ buvo stengtasi atstatyti pašlijusi drausmė. 

Tad šalia vienuolių įžadų surasta dar daug kitų dalykų. 
O tokiais ryšiais ir naštomis buvo daug kas apsunkinti net ne- 
„sulaukę nė tam tikro amžiaus. 

Tokiu būdu daug žmonių per nežinojimą pateko į tokį 
vienuolišką gyvenimą. Tokie, nors ir nebebuvo taip jauni, vis 
dėlto negalėjo pakankamai visko suprasti ir įvertinti“). Pa- 
starieji taip buvo supainioti, jog buvo verčiami likti tokiuos ry- 
šiuos, nors popiežiaus teisė tokiu atveju sutinka ir su išimtimis. 
Pats griežtumas buvo labiau taikomas moterims vienuolėms, 
negu vienuoliams vyrams, nors būtų reikėję į moteris, kaip 
silpnesnes, labiau atsižvelgti. Bet jau ir seniau nepatiko dau- 
geliui maldingųjų žmonių toks vienodas griežtumas ir kietumas, 
nes jie pastebėjo, kad abeji — berniukai ir mergaitės — vien 
tik dėl kūno išlaikymo sukišti į vienuolynus. Jie taip pat matė, 
koks blogas yra toks kelias, nes dėl to būta daug papiktinimo 
ir sąžinės apsunkinimo. Todėl daug žmonių nusiskundė, kad 
tokiu svarbiu reikalu nė kiek nepaisoma pačių kanonų. Be to, 
tokią nuomonę reikia turėti ir apie vienuolių įžadus, kurie, bū- 
dami neprotingi, negalėjo daugeliui vienuolių nė patikti. 

Nes buvo tvirtinama, kad vienuolių įžadai esą lygūs 
"krikštui ir kad vienuolišku gyvenimu esą galima laimėti nuo- 
dėmių atleidimą ir Dievo pateisinimą““). Tačiau buvo net dar 
daugiau pridedama, būtent, kad vienuolišku gyvenimu nusi- 
pelnoma ne tik teisingumo ir maldingumo, bet ir tai, kad tuo 
išpildomi Evangelijos įsakymai ir patarimai*'). Todėl vienuo- 


41) Tripartita historia — tai vienuolio Kasiodoro (+ apie 570 m.) iš 
graikų bažnyčios tėvų Sokrato, Zosomeno ir Teodoreto bažnyčios istori- 
jos veikalų sudaryta ištraukų santrauka, parašyta lotynų kalba, 

*5) Vadinasi, jie dar negalėjo pilnai apsispręsti, ar ir tikrai pajėgs 
ištesėti skaistybės įžado. 

**) Tomas Akvinietis mokė, kad vienuolių įžadais gaunamas visų 
nuodėmių atleidimas. 

17) Consilia evangelica — evangeliškais patarimais — katalikai va- 
dina šalia (10) Dievo įsakymų N. Test. užtinkamus patarimus, pav., nevesti, 
klausyti vyresniųjų ir t. t. Pildant tuos patarimus, norima siekti didesnių 
nuopelnų. 

lių įžadai buvo labiau vertinami, negu krikštas. Buvo sakoma, 
kad vienuolišku gyvenimu esą galima įsigyti daugiau nuopelnų, 
negu kitais Dievo skirtais pašaukimais, kaip kunigų ir pamoks- 
lininkų, vyresnybių, kunigaikščių ir ponų pašaukimu ir pan., 
kurie visi pagal Dievo įsakymą, žodį ir paliepimą eina savo 
pašaukimo pareigas be jokio prasimanyto maldingumo. Tad 
visų šių dalykų negalime neigti, nes visa tai randame jų pačių 
knygose. 

Bet kurs taip sugaunamas ir patenka į vienuolyną, tas 
maža ko teišmoksta apie Kristų. Seniau vienuolynuose buvo 
Šv. Rašto ir kitokių mokslų mokyklų, kuriais (mokslais) buvo 
galima patarnauti krikščionių bažnyčiai, nes iš vienuolynų buvo 
pasirenkami kunigai ir vyskupai. Bet dabar daug kas pasi- 
keitė. Nes seniau į vienuolius eidavo mokytis Šv. Rašto. Bet 

"dabar jie skelbia, kad vienuolišku gyvenimu pelnoma Dievo 
malonė, tuo galima įtikti Dievui, nes tai tobulybės luomas, kurį 
reikia labiau vertinti už kitus Dievo paliktus luomus. Tai pri- 
mename, nenorėdami nė vieno gėdinti, bet tik dėl to, kad būtų 
galima geriau suprasti, kas ir kaip mūsų mokoma ir skelbiama, 

Mūsų pirmiausia mokoma, jog visi tie, kurie siekia mo- 
terystės, vadinasi, kurie netinka būti nevedusiais, turi teisę 
vesti, nes įžadai negali panaikinti Dievo tvarkos ir įsakymo. 
Dievo įsakymas I Kor. 7, 2 sako: „Paleistuvystei išvengti tegul 
kiekvienas turi savo moterį ir kiekviena tegul turi savo vyrą“. 
Nes ne tik vien Dievo įsakymas, bet ir Dievo sutvėrimas ir su- 
tvarkymas verčia sueiti į porystę tuos, kurie nėra apdovanoti 
skaistybės dovana, nes taip sako pats Dievas I Moz. 2, 18: 
„Negera yra žmogui būti vienam; padarysime jam pagelbinin- 
kę, kuri būtų prie jo“. 

Ką galima prieš tai pasakyti? Galima girti, kiek tik no- 
-rima, įžadus ir pareigą, galima juos net be galo išaukštinti, bet 
negalima priversti, kad tuo liktų panaikintas pats Dievo įsa- 
kymas. Kanonai (daktarai) sako, kad įžadai, priešingi popie- 
žiaus teisei, neturi įpareigojančios (rišančios) galios; dar ma- 
žiau tos galios teturi, jei jie priešingi Dievo įsakymui. 

Kai įžado pareiga neturėtų kitų priežasčių, kaip vien ne- 
leisti naikinti įžado, tai ir popiežiai nebūtų galėję atleidinėti ir 
„daryti išimčių. Nes nė vienas žmogus negali griauti tos parei- 
gos, kuri remiasi Dievo teise. Dėl to ir popiežiai rimtai su- 
prato, kad šiuo atžvilgiu reikia taikyti palengvinimų. Todėl 
jie dažnai dispensuodavo, pav., Aragonijos karalių“) ir k. Jeigu 
„dėl žemiškųjų reikalų buvo suteikiamas dispensas (lengvata), 
tai dar labiau jis turėtų būti teikiamas dėl sielos reikalų. 

Tuo remiantis galima klausti, kodėl priešingoji pusė taip 
griežtai reikalauja laikyti įžadą, o nežiūri, ar pats įžado būdas 


4) Aragonijos (Ispanijos) karalius Sanetijus IV 1245 m. gavo leidimą 
savo sūnų išimti iš vienuolyno, kad pavestų jam valdžią. 

linka ar ne. Nes įsižadantysis turėtų pasižadėti laisva valia 
tai, kas yra galima. Juk gerai žinoma, kiek amžinoji skaistybė 
yra žmogaus galios ir sugebėjimo reikalas. Juk maža tėra ir 
vyrų ir moterų, kurie patys gera valia ir noru būtų padarę vie- 
nuolių įžadų. Jau prieš įaugdami į pilną protą, jie buvo per- 
kalbami pasižadėti vienuolių gyvenimui. Dažnai dar net prie- 
varta verčiami. Dėl to nėra gerai, kad taip skubotai ir griež- 
tai būtų aptariamas įžado reikalas, kada visi mato, jog taip 
nusidedama įžado esmei, nes neįsižadama su tikru rimtumu ir 
apsimąstymu. 

Keletas*?) kanonų ir popiežiaus teisės nuostatų griauja 
tuos įžadus, kurie padaryti pirm penkioliktųjų amžiaus metų. 
Nes remiamasi tuo, jog iki tokio amžiaus žmogus dar neturi 
pilno proto, kad galėtų tinkamai pasirinkti viso gyvenimo pa- 
skirtį ir tikslą. Kitas kanonas žmogiškajai silpnybei padėti 
prideda dar keletą metų, nes draudžia iki aštuonioliktų am- 
žiaus metų įsižadėti. Tad tame daugumas rado pačią pasitei- 
sinimo priežastį apleisti vienuolynus, nes didžiausia dalis jau 
iš kūdikystės metų buvo patekę į vienuolynus. 

Galų gale, nors ir tenka pakaltinti įžadų laužymą, iš to 
dar negalima daryti išvados, kad dėl įžadų reikėtų moterystę 
griauti. Nes šv. Augustinas (27 guarest. I, cap. nuptiarum) sako, 
kad dėl to nereikia griauti moterystės. Juk Augustino autori- 
tetas iš seniau krikščionių bažnyčioje yra nemenkas, nors keli 
mano ir kitaip. 

Nors Dievo moterystei įsakymas, kaip matome, daugelį 
atpalaiduoja nuo vienuolių įžadų, tačiau mūsiškiai randa dar 
daugiau priežasčių vienuolių įžadų niekingumui ir nepamatuo- 
tumui. Nes visas žmonių Dievui tarnauti būdas, kurs yra be 
Dievo įsakymo ir paliepimo įstatytas Dievo teisingumui ir ma- 
lonei pelnyti, yra priešingas Dievui, Evangelijai ir Dievo pa- 
liepimui, kaip Kristus Pats sako Mato 15, 9: „Jie man be rei- 
kalo tarnauja žmonių nuostatais“. Taip visur moko ir šv. Po- 
vilas, jog teisingumas neatsiranda dėl mūsų darbų, kurie yra 
žmonių išgalvoti, bet Dievui įtinkąs teisingumas ir maldingu- 
mas atsiranda iš tikėjimo ir pasitikėjimo, kai tikime, jog Die- 
vas dėl savo vienintelio sūnaus Jėzaus Kristaus mus maloniai 
priims. 

Bet dabar yra žinoma, kad vienuoliai yra mokinę ir skel- 
bę, jog tokiu prasimanytu religingumu esą galima atsiteisti už 
nuodėmes, pelnytis Dievo malonę ir pateisinimą. Bet ar tai 
yra kas kita, kaip Kristaus garbės žeminimas, mažinimas ir pa- 
neigimas tikėjimo pateisinimo atžvilgiu? Tad aišku, jog Lo- 
kiais įžadais netinka tarnauti Dievui. Dėl to įžadai negali įpa- 
reigoti (rišti) žmogaus. Nes bedieviškas įžadas, kurs padaro- 
mas prieš Dievo įsakymą, nėra įpareigojantis ir saistantis. Tr. 


39) Lotynų tekste sakoma daugumas (plerigue) kanonų ir t. t. 

kanonai moko, kad įžadas negali būti nuodėmės priežastis 
(ryšys). 

Povilas sako Gal. 5, 4: „Jūs atsitolinote nuo Kristaus, no- 
rėdami per įstatymą būti pateisinti; jūs nustojote malonės“. 
Taip pat ir tie, kurie dėl įžado nori būti pateisinti, atskiriami 
nuo Kristaus ir nustoja Dievo malonės. Nes tokie išplėšia 
Kristaus garbę, kurs Vienas pateisina; tokie šitokią garbę ski- 
ria savo įžadams ir vienuoliškam gyvenimui. 


Bet negalima nuginčyti, kad vienuoliai yra mokę ir skel- 
bę, jog jie savo įžadų ir vienuoliško gyvenimo dėka įgysią pa- 
teisinimą ir pelnysią nuodėmių atleidimą. Bet jie kalbėjo ir 
išgalvojo dar ir daugiau nepamatuotų ir niekingų dalykų, bū- 
tent, kad jie ir kitiems galį perduoti savo gerus darbus. Tad 
jeigu dabar kas nors norėtų visa tai niekinti ir nupeikti, kiek 
jis galėtų surasti pačių dalykų, kurių dabar patys vienuoliai gė- 
dinasi ir nebepripažįsta! Tuo reikalu jie įkalbinėja ir įtikinėja 
žmones, kad toks prasimanytas pamaldumas ir vienuolių luo- 
mas esanti pati krikščioniškoji tobulybė. Tai reiškia girti tuos 
darbus, kurių dėka mes liekame pateisinti. Dabar krikščionių 
bažnyčioje yra nemažas papiktinimas, kad liaudžiai peršama 
toks Dievui tarnavimas, kurį žmonės patys yra išgalvoję be 
Dievo įsakymo, nes mokoma, kad tokie darbai žmogų Dievo 
akyse daro maldingą ir teisų. O iš tikėjimo kyląs pateisini- 
mas, kurį visų labiausiai reikėtų skelbti krikščionių bažnyčioje, 
lieka aptemdintas, nes žmonėms rodoma tik keista angeliška 
šventybė, kuri neteisingai dangstosi neturtu, nusižeminimu ir 
skaistybe. 


Be to, lieka ir Dievo įsakymai bei tikrasis tarnavimas 
Dievui aptemdintas, nes žmonės girdi, kad vieniems tik vie- 
nuoliams tepripažįstama tobulybė. Bet krikščioniškoji tobu- 
lybė yra — bijotis Dievo iš visos širdies, bet ir turėti vilties 
bei pasitikėti, jog per Kristų turime maloningą bei gailestingą 
Dievą, jog galime ir turime iš Dievo išsiprašyti ir laukti, kas 
-mums reikalinga, taip pat pagalbos visuose sielvartuose, pagal 
tai, kas kiekvienam reikalinga pagal jo pašaukimą ir luomą. Taip 
pat turime stropiai atlikti gerus darbus ir žiūrėti savo pašau- 
kimo. Čia yra tikroji tobulybė ir tikrasis tarnavimas Dievui, 
„ne elgetavimas arba dėvėjimas juodų arba pilkų kepurių ir t. t. 
Paprastoji liaudis klaidingai įsitikina tokiu perdėtu vienuolių 
„gyvenimo išgyrimu, kai jai taip be saiko giriami skaistybės įža- 
dai. . Tad iš to išeina, jog moterystėje turima reikalo su apsun- 
kinta sąžine. Kada paprastas žmogus girdi, kad vieni elgetos 
tegali būti tobuli, tai jis negali žinoti, kad jis be nuodėmės gali 
valdyti turtus. Kai liaudis girdi patarimą nekeršyti, tai iš io 
jau kaikurių išvedama, kad nesą jokios nuodėmės keršyti ir 
-nevaldant urėdo. Kaikurie vėl mano, kad krikščioniui visiškai 
nepritinka keršyti, net ir vyriausybei. 

Galima rasti daugel pavyzdžių, kad kaikurie palieka mo-- 
terį ir kūdikį, taip pat ir valdymo tarnybą ir užsidaro vienuo-- 
lyne. Tokie sakydavo, jog bėgimas iš pasaulio ir toks gyve- 
nimas Dievui geriau patinkąs, negu kitų paprastas gyvenimas. 
Tad jie negalėjo žinoti, kad Dievui reikia tarnauti pagal tuos: 
įsakymus, kuriuos Jis davė, o ne pagal tuos, kurie tik žmonių 
išgalvoti. Tad ir tobulas yra toks gyvenimas, kurs remiasi 
Dievo įsakymu. Bet netikęs yra toks gyvenimo būdas, kurs 
nesiremia Dievo įsakymu. Tokiais klausimais žmonėms buvo 
iabai reikalingas geras paaiškinimas. 

Juk kadaise ir Gersonas pliekė vienuolių paklydimus jų 
tobulybės požiūriu. Jis parodo, kad jo laikais tai dar buvę ne- 
girdėta, kad vienuolių pašaukimas būtų pats tobulybės būvis. 

Taip daug bedieviškų nuomonių ir klydinėjimų yra su- 
painiotų su vienuolių įžadais, tarsi pastarieji galėtų Dievo 
akyse pateisinti žmogų; lyg tai jau būtų pati krikščioniškoji to- 
bulybė; lyg tuo pačiu būtų išpildomi ir Evangelijos įsakymai 
17 Jos patarimai (žr. 24 pusl.); lyg visa tai jau būtų nuopelnų 
darbas, kurio Dievui nesame skolingi. Kadangi visa tai yra 
neteisinga ir neprotinga, tai tuo pačiu virsta ir patys vienuolių 
įžadai niekingais ir neįpareiguojančiais. 


XXVIII. VYSKUPŲ VALDŽIA. 


Kitados buvo daug kas rašoma apie vyskupų valdžią. Kai- 
kurie nesumaniai sumaišė vyskupų valdžią su pasaulinės val- 
džios galia (kardu). Todėl iš šito netikusio sumaišymo kilo di- 
deli karai ir sukilimai. Jie kilo dėl to, kad vyskupai, naudo- 

pasiryžo ciesorius ir karalius įstatyti bei atstatyti. Visa tai 
darė savo noru. Bet tokius klydinėjimus jau seniau krikščio- 
nybėje nupeikė mokytieji ir dievobaimingieji žmonės. Todėl 
mūsiškiai, norėdami suraminti sąžines, tariasi esą priversti pa- 
rodyti skirtumą tarp dvasinės ir pasaulinės valdžios, tarp kardo. 
ir valdžios. Mūsiškiai mokė, kad abi valdžias ir galias, dėl 
Dievo įsakymo, reikia labai gerbti ir vertinti, kaipo dvi aukš- 
čiausias Dievo dovanas žemėje. 

Dabar mūsiškiai moko, kad raktų, arba vyskupų, galia 
pagal Evangeliją esanti Dievo įsakymas ir paliepimas skelbti 
Evangeliją, nuodėmes atleisti ir neatleisti, teikti sakramentus. 
Nes Kristus šitokiu paliepimu išsiuntė apaštalus Jono 20, 21 
ir t.: „Taip, kaip siuntė mane mano Tėvas, taip ir Aš siunčiu 
jus. Imkite šv. Dvasią. Kuriems nuodėmes atleisite, tiems jos. 
bus atleistos, o kuriems neatleisite, tiems jos pasiliks neat- 
leistos“. 

"Ši raktų, arba vyskupų, galia įrodoma ir išreiškiama Dievo“ 
žodžio mokymu ir skelbimu ir sakramentų teikimu. Tai da- 
roma prie daugelio arba maža žmonių, pagal reikalą. Tuo 
pačiu teikiami ne kūniški, bet dvasiški daiktai ir gėrybės, kaip. 
štai: amžinoji teisybė, Šv. Dvasia ir amžinoji gyvybė. Šitos 
dovanos neįgyjamos kitaip, kaip tiktai Dievo žodžio skelbimo. 
(urėdo) ir sakramentų teikimo dėka. Nes šv. Povilas sako 
(Rom. 1, 16): „Evangelija yra Dievo jėga, iššananti Ja tikin- 
čius“. Kadangi bažnytinė, arba vyskupų, valdžia teikia amži- 
nas dovanas, ir tokią valdžią turi žodžio skelbimo urėdo dėka, 
tai ji nė kiek nekliudo vyresnybės ir pasaulinės valdžios. Nes 
pasaulinė valdžia turi reikalo su daug kitokesniais dalykais, 
negu Evangelija. Pasaulinė valdžia saugoja ne sielą, bet kūną 
ir kūno reikalus. Tatai ji daro kardu ir kūno bausmėmis. O 
Evangelija gina sielas nuo biaurių paklaidų, nuo šėtono ir am- 
žinos mirties?), 

Todėl nereikia šių dviejų valdžių — dvasinės ir pasauli- 
nės — supainioti ir sumaišyti. Nes dvasinės valdžios uždavi- 
nys yra skelbti Evangeliją ir teikti sakramentus. Ji neturi 
veržtis į kitą valdžios sritį, Ji neturi skirti karalių arba jų 
atstatyti. Ji neturi teisės ardyti ir pakeisti vyresnybių nusta- 
tytos tvarkos; neturi teisės pasaulinei valdžiai davinėti įsta- 
tymų, nes Kristus pasakė (Jono 18, 36): „Mano karalija nėra 
šio pasaulio“. Taip pat (Lk. 12, 14): „Kas mane pastatė tei- 
sėju jūsų tarpe?" O Povilas sako Pilip. 3, 20: „Mūsų pilietybė 
yra danguje“; o II Kor. 10, 4: „Mūsų kovos ginklai nėra kūni- 
niai, bet jie tinka Dievui ardyti pagundoms ir griauti aukštu- 
moms, kurios iškyla prieš Dievo pažinimą“. 

Tokiu būdu mūsiškiai skiria abi valdžias ir galias ir lie- 
pia, abi kaipo aukščiausias Dievo dovanas žemėje, gerbti. 

Bet kur vyskupai turi pasaulinį valdžios kardą, ten jie iį 
valdo ne kaip vyskupai dieviškųjų teisių dėka, bet jie jį valdo 
žmogiškųjų teisių dėka, nes tokią teisę yra gavę iš ciesorių ir 
karalių savo pasauliniams turtams valdyti. Bet šitokia val- 
džia yra kitas dalykas; nes tai ne Evangelijos urėdas. 

Dėl to vyskupo urėdui pagal dieviškąsias teises priklauso 
skelbti Evangeliją, atleisti nuodėmes, apspręsti mokslą ir mo- 
kymą, o tokį mokslą, kurs būtų priešingas Evangelijai, turi pa- 
smerkti; bedievius, kurių bedieviškas elgesys pasireiškia vie- 
šai, išskirti iš krikščionių bendrijos?!); ir tai visa daryti be žmo- 
giškos galios, vien tik Dievo žodžio galia. Dėl to ir kunigai 
bei parapijos turi klausyti vyskupų, kaip Kristus pasakė Luko: 
10, 16: „Kas jūsų klauso, tas klauso manęs“. 

Bet kada jie ką nors moko arba nustato priešinga Evan- 
gelijai, tada tokiu atveju turime pasekti Dievo įsakymu, netu- 


50) Šis paskutinis sakinys yra lotynų teksto priedas, 
3) Lotynų tekste: išskirti iš bažnytinės bendrijos (bendruomenės). 

+ime klausyti: „Saugokitės klaidinančių pranašų“ (Mato 7, 15). 
O Povilas Gal. 1, 8 sako: „Jeigu mes arba angelas jums iš dan- 
gaus skelbtų kitą Evangeliją, negu mes jums skelbėme, tas te- 
būnie prakeiktas“. O II Korintiečiams 13, 8, 10, jis sako: „Nes 
mes nieko negalime prieš tiesą, tik už tiesą“. Taip pat II Kor. 
13, 10: „Tai darau ta galia, kurią Viešpats man yra davęs sta- 
tyti, ne griauti“. Taip liepia ir dvasinė teisė (II guarest. VII cap. 
sacerdotes ir cap. oves??)), Augustinas rašo savo laiške prieš 
Petilianą??): „Reikia neklausyti ir vyskupų, kurie ir yra tikrai 
išrinkti, bet ima klysti arba pradeda ką nors mokyti ir tvarkyti 
priešingai Šv. Raštui“. 

Bet kad vyskupai šiaip kaikuriuose dalykuose turi galios 
ir sprendimo teisės, pav., moterystės arba dešimtinių reikalu, 
tai jie tokią galią turi žmonių įstatymų dėka. Bet kur tvarky- 
tojai (vyskupai) apsileidžia savo pareigose, tai dėl to yra kalti 
kunigaikščiai, nes jie mielu noru arba nenoru vien dėl taikos 
turi spręsti savo valdinių teisių klausimus, kad būtų galima 
šalyje išvengti neramumų. 

Diskutuojama ir tuo klausimu, ar vyskupai turi galios 
bažnyčioje įvesti ceremonijas; taip pat dėl valgių, švenčių, baž- 
nyčios tarnų laipsnių nuostatų ir pan. Nes tie, kurie vysku- 
pams šią teisę skiria, remiasi Kristaus posakiu Jono 16, 12: 
„Aš jums turiu dar daug ką pasakyti, bet dabar jūs to dar ne- 
galite pakelti. Bet kada ateis tiesos dvasia, ji jus įves į viso- 
kią tiesą“. Tuo reikalu jie dar primena ir Apaštalų Darbų 15, 
20. 29, kada buvo uždrausta vartoti kraują ir užtroškusį. Tada 
prisimenama dar ir tai, kad subata pakeista šventadieniu, ne- 
paisani net dešimties įsakymų. Bet nė vienas suminėtų pa- 
vyzdžių taip neaukštinamas, kaip subatos pakeitimas. Tad tuo 
norima įrodyti didelę bažnyčios galią, jog net dešimties įsaky- 
mų atžvilgiu ji gali daryti pakeitimų. 

Tačiau mūsiškiai šiuo klausimu moko, kad vyskupai ne- 
turi galios ką nors daryti priešinga Evangelijai arba nustati- 
nėti, kaip aukščiau jau aiškinta bei kaip kanonai ištisame de- 
vintame skyriuje aiškina. Nes yra priešinga Dievo paliepimui 
17 žodžiui, kai norima sudaryti įstatymus ir draudimus sten- 
giantis tuo atsiteisti už nuodėmes ir pelnytis malonę. Nes pei- 
kiama Kristaus nuopelnai, jeigu mes tokiais nuostatais ryžta- 
mės pelnytis malonę. O yra ir aišku, kad tuo reikalu krikš- 
čionybėje žmonių nuostatai yra gavę viršų, ir taip tikėjimo ir 
pateisinimo mokslas liko nustumtas į šalį Juk kasdien buvo 
išgalvojamos naujos švenčių dienos, įsakomi pasninkai, įvestos 


5?) Dvasine teise vadinta popiežių skelbimai ir bažnyčios susirinkimų 
(koncilių) sprendimai. 

33) Petilianas, donatistų vyskupas, smarkiai priešinosi Augustinui, ypač 
Kartagos sinode 411 m. 

naujos ceremonijos ir naujas šventųjų garbinimas. Tad ir no- 
rėta tokiais darbais pelnytis Dievo malonės dovanas. 

Taip pat ir tie, kurie sudaro žmonių nuostatus, elgiasi 
priešingai Dievo įsakymui, nes jie nuodėmę randa valgių, dienų 
ir panašių dalykų nustatyme. Čia jie tik apsunkina krikščio- 
nystę vergavimu įstatymams, lyg tokiu būdu reikėtų tarnauti 
Dievui, norint pelnyti Dievo malonę. Tai turėtų atitikti levi- 
tinį Dievo tarnavimą, kurį, esą, Dievas įsakęs įvesti apaštalams 
ir vyskupams, kaip keli tuo reikalu jau yra rašę. Atrodo įti- 
kėtina, kad keli vyskupai yra likę prigauti Mozės įstatymo pa- 
vyzdžio. Dėl to radosi tiek nesuskaitomai daug nuostatų. Juk 
mirštama nuodėme laikoma net tai, kad švenčių proga dirbami 
rankų darbai, nors kiti dėl to ir nepasipiktintų. Taip pat esanti 
mirštama nuodėmė nesilaikyti septynių dienos maldų nuosta- 
tų?*). Ir kaikurie valgiai subiauriną sąžinę. O pasninkas esąs 
toks dalykas, kuriuo galima permaldauti Dievą. Kita vertus, 
nuodėmė lieka tam tikru atveju neatleista, jeigu neišsiaiškinta 
su tuo, kurs šitokiu atveju turįs teisę pripažinti atleidimą arba 
jo nepripažinti. O tai daroma, nežiūrint to, kad kanonai kalba 
ne apie kaltės, bet tik apie bažnytinės bausmės sulaikymą?“). 

Bet iš kur vyskupai gavo teisę ir galią uždėti krikščio- 
nims tokius nuostatus ir painioti jų sąžines?7 Nes Petras Apaš- 
talų Darbų 15, 10 draudžia dėti jungą ant mokytinių sprando. 
O Povilas sako korintiečiams (II Kor. 10, 8), kad jiems suteikta 
galia pagerinti, ne naikinti. Kodėl jie (vyskupai) dar didina 
nuodėmę tokiais nuostatais ? 

Tačiau turima aiškių Dievo žodžio liudymų, kurie drau- 
džia sudaryti tokius nuostatus, kad jais būtų galima pelnyti 
Dievo malonę arba lyg jie būtų reikalingi iššanymui. Povilas 
sako Kol. 2, 16. 20: „Tegul niekas neteisia jūsų dėl valgio, ar 
gėrimo, ar dėl šventos dienos, ar dėl subatos; nes tie dalykai 
yra šešėlis būsimųjų, būtent, Kristaus kūno“. Taip pat (Kol. 
2, 20—23): „Taigi jei jūs esate numirę su Kristumi pasauliniams 
nuostatams, kam dar leidžiatės pasivergti įstatams, lyg jūs gy- 
ventumėte pasaulyje? Jų sakoma: Nepalieskite, nevalgykite, 
negerkite nei nepakrutinkite. Visa tai žūva bevartojant — tai 
žmonių nuostatai ir mokslai, kurie klaidina išminties išvaizdą“. 
Taip pat Povilas Titui 1, 14 draudžia sekti žydų prasimanymais 
ir žmonių nuostatais, kurie nukreipia nuo tiesos. 

Taip kalba ir Kristus Mato 15, 14 apie tuos, kurie žmo- 
nes vargina nuostatais: „Palikite juos, jie akli ir aklųjų vadai“. 
Jis pasmerkia tokią Dievo tarnystę ir sako: „Kiekvienas dai- 
gas, kurio mano dangiškasis Tėvas nesodino, bus išrautas“. 


4) Septyni maldos laikotarpiai buvo vad.  horae canonicae. Buvo 
melstasi: vidunaktį, 7 val. rytą, 9 val, 12 v., 15 v., 18 v. ir prieš gulsiant, 

55) Išimtiniais atsitikimais tik vyskupas arba popiežius tegali skirti 
bažnytines bausmes ir teikti atleidimą. 

Jeigu dabar vyskupai turi galią nesuskaitomais nuostatais 
„apkrauti bažnyčią ir painioti sąžines, tai kodėl taip dažnai Raš- 
tas draudžia klausyti žmonių nuostatų? Kodėl Raštas juos va- 
dina velnio mokslais? Argi Šv. Dvasia visa tai būtų turėjusi 
priminti be reikalo? 

Kadangi tokie nuostatai laikomi būtinais bei reikalin- 
"gais permaldauti Dievui ir pelnyti malonei yra priešingi Evan- 
gelijai, tai vyskupams jokiu būdu nedera versti prievarta to- 
kiam Dievo tarnavimui. Nes krikščionystėje reikia palaikyti 
krikščioniškosios laisvės mokslą, būtent, tąja prasme, kad ver- 
gavimas įstatymui nepadeda gauti pateisinimą, kaip Povilas 
+ašo Gal. 5: „Jūs esate Kristaus išlaisvinti laisvei. Tad dabar 
ir likite joje ir nebsiduokite įkinkomi į vergijos jungą“. Nes 
turi pasilikti svarbiausias Evangelijos skyrius, kad Dievo ma- 
lonę mes įšyjame tikėjimu į Kristų, be savo nuopelnų; taip pat 
ir ne žmonių įvestais Dievui tarnauti nuostatais, 

Bet kaip reikia vertinti sekmadienį ir kitus panašius baž- 
nytinius nuostatus ir ceremonijas? Tuo klausimu mūsiškiai 
štai kaip atsako: tegul vyskupai ir kunigai nustato bažnyčioje 
reikalingąją tvarką, bet tik ne tam, kad tuo būtų galima pel- 
nytis Dievo malonę ir atsiteisti už nuodėmes arba apsunkinti 
-sąžines, lyg visa tai būtų reikalinga tarnauti Dievui. Lyg te- 
reiktų žiūrėti, kur įskaityti nuodėmę, jei kas nusidėtų. Bet 
Povilas žiūrėjo tvarkos. Dėl to parašė korintiečiams, kad mo- 
terys surinkime pridengtų galvas; taip pat, kad kalbėtojai su- 
rinkime nekalbėtų visi kartu, bet tvarkingai, vienas po kito 
(žr. I Kor. 11, 5 ir 14, 30). 

Tokia tvarka tinka krikščionių surinkime išlaikyti mei- 
lei ir santaikai. Tokiu požiūriu reikia klausyti vyskupų ir ku- 
nigų, o tokios tvarkos reikia laikytis, kad vienas antro nepik- 
tintų, kad bažnyčioje nebūtų netvarkos ir palaido gyvenimo. 
Bet visa tai reikia daryti, kad sąžinės nebūtų apsunkintos. Ta- 
čiau ne taip, kad tokių dalykų reikėtų laikytis taip, lyg jie būtų 
būtini išganymui bei nusidėtų tas, kurs jų nesilaikytų. Juk ir 
nesakoma, kad nusideda ta moteris, kuri neapdengta galva 
kitų nepapiktina, 3 

Taigi tokia yra šventadienio, Velykų, Sekminių ir pana- 
šių švenčių nustatyta tvarka. Nes tie, kurie rūpinasi šventa- 
dienio pakeitimu subata, smarkiai klysta. Nes Šv. Raštas at- 
metė subatą. Jis moko, kad po Evangelijos apreiškimo Senojo 
Įstatymo ceremonijos netenkančios savo reikšmės. Bet ka- 
dangi vis dėlto yra reikalinga nustatyti tam tikra diena, kad 
žmonės žinotų, kada susirinkti, krikščionių bažnyčia yra nu- 
stačiusi sekmadienį. Tai ji darė su mielu noru, labiau dėl to, 
kad žmonės turėtų krikščioniškosios laisvės pavyzdį, kad būtų 
Agis jog nėra reikalo švęsti subatą arba šiaip kokią nors 

ieną. 

Taip tad yra daug klaidingų ginčų apie įstatymo pakei- 


"tHimą, N. Test. ceremonijas, subatos pakeitimą ir pan., kurie 


visi kilo iš klaidingos nuomonės, kad krikščionystėje reikią lai- 
kytis levitiškos ir žydiškos apeigų tvarkos. Tai būtų taip, lyg 
Kristus būtų liepęs apaštalams ir vyskupams išgalvoti naujas 
ceremonijas, kurios reikalingos išganymui. Šitokios paklaidos 
įsimetė į krikščionybę, kada dar nebuvo grynai mokomas ir 
skelbiamas pateisinimas per tikėjimą.  Kaikurie ginčijasi dėl 
šventadienio šventimo. Esą, jį reikią švęsti ne dėl dieviškojo 


įstatymo, bet lyg dėl dieviškojo įstatymo. Todėl jie neranda 


būdo ir saiko, kiek galima dirbti patį sekmadienį. Bet tokie 
ginčai yra ne kas kita, kaip sąžinės spąstai. Nes nors jie ir 
apsiima lengvinti ir švelninti žmonių nuostatus, tai vis dėlto 
negali suteikti jokio palengvinimo ir sušvelninimo, jeigu lai- 
komasi pažiūros, kad tokie nuostatai reikalingi. Taip tad ir 
vyrauja tokia nuomonė, kur nieku verčiamas tikėjimo teisin- 
gumas ir krikščioniškoji laisvė. 

Apaštalai paliepė susilaikyti nuo kraujo ir užtroškusio, 
Bet kas dabar to laikosi? O tačiau nenusideda tie, kurie to 
nesilaiko. Nes ir patys apaštalai tokiu pavergimu nenorėjo 
apsunkinti sąžinių, bet jie išvengti papiktinimams tatai kurį 
laiką uždraudė. Šiuo reikalu reikia atsižvelgti į svarbiausią 
krikščioniško mokslo dalį, o pastarosios nepanaikina apaštalų 
nutarimas. Apašt. D. 15, 23—29, 

Jau dabar vargiai besilaikoma kurių kanonų. O jų nuo- 
statai kasdien mažiau belaikomi net ir tų, kurie tuos nuostatus 
alkakliausiai gina. Tokiu atveju negalima nei patarti, nei pa- 
dėti sąžinėms, kur nesilaikoma švelninimo, kada mes žinome, 
jog tokie nuostatai nėra reikalingi. O tie nuostatai nė nepa- 
kenktų sąžinėms, nors patys ir atkristų. 

Bet vyskupai lengvai susilauktų paklusnumo, kada jie 
patys nereikalautų laikytis tokių nuostatų, kurių negalima lai- 
kytis be nuodėmės. Dabar, pav., jie draudžia abiejų pavidalų 
sakramentą. O dvasininkams draudžia vesti, tačiau niekas to 
nepaiso. Taip pat jie nė vieno nepriima, kurs pirma neprisie- 
kia nieko nemokysiąs, kas būtų jiems priešinga, nors tai ir su- 
tiktų su šv. Evangelija. Mūsiškiai (mūsų bažnyčios) neprašo, 
kad vyskupai, nežiūrėdami savo garbės ir orumo, taikintųsi ir 
vienytųsi; tą, be abejo, geri ganytojai ir turėtų daryti. Pra- 
šome to vieno, kad vyskupai palengvintų kaikurias neteisingas 
naštas, kurių seniau nėra bažnyčioje buvę, bet kurios yra įves- 
tos prieš visuotinės bažnyčios įpratimą. Kas seniau galėjo kilti 
dėl tam tikrų priežasčių, tas jau nebetinka mūsų laikams. Ne- 
galima nuginčyti, kad kaikurie nuostatai nebūtų priimti dėl ne- 
susipratimo. Todėl turėtų vyskupai sutikti šitokius nuostatus 
švelninti. O toks pakeitimas nė kiek nepakenktų bažnyčios 
vieningumui išlaikyti Nes daugel nuostatų, kuriuos sudarė 
žmonės, yra ilgainiui buvę pakeisti ir jų nesilaikyta. Tą pa- 

rodo ir patys kanonai. Jeigu negalima būtų tokių žmonių nuo- 
statų pakeisti ir sušvelninti, ypač kad jų negalima laikytis be 
nuodėmės, tai mes turime klausyti apaštalų, kurie mums liepia 
Dievo labiau klausyti, negu žmonių (Apašt. D. 5, 29). 

Petras (I Petr. 5,3) draudžia vyskupams valdyti taip, lyg 
jie turėtų galią savo noru bažnyčią priversti jų klausyti. Dabar 
reikalas ne tas, kokiu būdu atimti iš vyskupų valdžią, bet pra- 
šoma ir pageidaujama, kad jie neverstų sąžinių nusidėti. Jeigu 
jie to nepadarytų ir tokį prašymą paniekintų, tai tegu jie apsi- 
mąsto, kad dėl to turės Dievui atsakyti, kadangi jie savo tokiu 
kietumu bus davę progos skilimui, kurio jie turėtų stengtis 
padėti išvengti. 

Tai yra svarbiausieji skyriai, dėl kurių nesusitariama. 
Nors būtų galima ir daugiau blogumų ir netikslumų iškelti, ta- 
čiau mes, privengdami ištęsimo, stengiamės sužymėti pačius 
svarbiausius skyrius. Iš šių jau lengvai galima suprasti ir ki- 
tus. Seniau buvo labai skundžiamasi panaudojimu piktam atlai- 
dų, keliavimo į šventas vietas ir iškeikimo. Taip pat ir kunigai 
turėjo nepabaigiamus ginčus su vienuoliais dėl išpažinčių, laido- 
jimo, pamokslininkavimo ir kitų dalykų. Bet viso to mes, dėl 
dalyko gerinimo, norėdami apeiti visokius nupeikimus, nepa- 
minėjome, nes norėtųs, kad dėl to būtų galima geriau atminti 
šiuos svarbiausius suminėtuosius dalykus. Tad ir reikia su- 
prasti, kad, kas čia suminėta, tai padaryta ne dėl to, kad ką 
nors nupeikiume, bet mes tik papasakojome tuos dalykus, ku- 
riuos radome reikalo iškelti ir paaiškinti. Tai padaryta todėl, 
kad būtų geriau suprantama, jog pas mus nieko nėra iš mokslo 
ir ceremonijų priimta, kas galėtų būti priešinga Šv. Raštui ir vi- 
suotinei bažnyčiai. Nes juk yra aišku, jog mes su visu atsidė- 
jimu ir Dievo padėjimu — patys nesigirdami' — stengiamės, 
kad tik į mūsų bažnyčią neįsibriautų arba joje neįsigalėtų nau- 
jas ir bedieviškas mokslas. 

Aukščiau išdėstytieji skyriai yra patiekti pagal ciesoriaus 
paliepimą. Juose aiškinama mūsų tikėjimas ir mokslas. Jeigu 
kas nors rastų, jog čia yra kokių nors trūkumų, tai mes esame 
pasirengę duoti platesnį paaiškinimą, pasiremdami Šv. Raštu. 


(Toliau eina parašai). 


Jūsų ciesoriškai Didybei ištikimi ir paklusnūs: 

Jonas, Saksų hercogas ir kunigaikštis; Jurgis, Branden- 
burgo grovas; Ernestas, Braunšveigo ir Luneburgo hercogas; 
Pilypas, Hesenų grovas; Hansas Fridrikas, Saksų hercogas; 
Pranas, Luneburgo hercogas; Volfas, Anhalto kunigaikštis; 
Niurnbergo burmistras ir taryba; Reutlingeno burmistras ir ta- 
ryba. 

Paaiškinimai. 


Augsburgo Konfesija į lietuvių kalbą buvo pirmą kartą išversta jau 
1830 m., t. y. 300 metinėms .jos sukaktuvėms paminėti. Antrą kartą lietu- 
vių kalba Augsburgo Konifesija buvo išleista 1853 m. prof. Pr. Kuršaičio. 
lietuvininkų kunigo Karaliaučiuje. Ir pirmajai ir antrajai Konfesijos laidai 
buvo pridėta nemaža paprastiems žmonėms pritaikintų paaiškinimų, Vie- 
+omis paaiškinimai užima puslapyje daugiau vietos, negu pats Konfesijos 
skyrių tekstas. Paaiškinimai, be abejo, labai naudingi. Tik tuo jau gero- 
kai pabringsta pati laida. Turėdami galvoj, kad Konfesiją mokiniams ir 
konfirmandams turi aiškinti kunigai bei tikybos dėstytojai, šioje vietoje 
bepridėsime tik keleią reikalingiausių paaiškinimų. | 

I skyriuje paminėtas Nicėjos nutarimas liečia 325 m. pirmame visuo- 
tiname sinode senojo apaštališkojo tikėjimo išpažinimo papildymą, kur 
stipriau buvo pabrėžiama, kad Dievas Sūnus yra gimęs, ne sutvertas, esąs 
lygios Būtybės su Dievu. Tuo buvo atmetamas Arijaus mokslas, mokinąs, 
kad Sūnus esąs tik Dievo tvarinys, neturįs Dievo Būtybės savyje. Bet ir 
po Arijaus mokslo pasmerkimo nesiliovė ginčai ir skilimai dėl Kristaus 
asmens ir Šv. Trejybės mokslo. 

Dėl II skyriaus tenka pasakyti, jog Romos Katalikų bažnyčios tvir- 
tinta, kad prigimtoji nuodėmė nesanti tiek sunaikinusi ir suardžiusi mūsų 
prigimtųjų proto ir valios jėgų, kad jos nebetiktų žmogaus išgelbėjimo 
darbo užuomazgai. Pelagius (gyv. 5 šimtm. pradž.) mokė, kad visai nesą 
prigimtosios nuodėmės pasėkų. Priešingai Augustinas mokė, kad dėl pri- 
gimtosios nuodėmės mes neturime laisvos valios ir visi žmonės liktų amži- 
nai pasmerkti, jei Dievas mūsų nepasigailėtų. Liuteris ir kiti reformatoriai 
tuo klausimu mokė, labiau priartėdami prie Augustino mokslo. 

IV, XII ir XX skyriuose, kurie dažniausia vadinami specifiniai pro- 
testantiškaisiais, stipriausiai pabrėžiama, kad nuodėmių atleidimą gauname 
dėl Kristaus, per tikėjimą, vien iš malonės, ne mūsų pačių nuopelnais ir 
darbais. Tai yra pats svarbiausias Liuterio ir Augsburgo Koniesijos 
mokslas. 


Proi. Pr. Kuršaičio palydimasis žodis iš jo 1853 m. Kontesijos laidos. 
(Kalba pataisyta. Sutrumpinta). 

Dabar Tu, Pone Jėzau, apšlastyk šį darbą Savo krauju, nes nešvarios 
1ankos yra jį dirbusios. Padaryk šį raštelį lietuviams degančia anglimi, 
būtent, Tavo ugnimi, kad daug širdžių šiuo prislėgtu laiku ja užsidegtų, kai> 
kitą kartą Elijo auka, kad paliudytų Tave esant Viešpačiu! 


